HEBREOS 8 KEK - Li Jesucristo, aˈan xyucuaˈil aj tij - Bible Gateway\nHEBREOS 8 Kekchi (KEK)\nLi Jesucristo, aˈan xyucuaˈil aj tij chokˈ ke la̱o\n8 Aˈan aˈin xya̱lal li yo̱co chixyebal e̱re: ya̱l nak cuan jun tzˈakal xyucuaˈil aj tij nacˈanjelac chikix. Aˈan li Jesucristo li cˈojcˈo chak saˈ xnim ukˈ li Dios saˈ lix nimajcual xcuanquilal saˈ choxa. 2 Li Jesucristo nacˈanjelac saˈ li Santil Naˈajej saˈ choxa li yi̱banbil xban li Dios, ut ma̱cuaˈ saˈ li naˈajej yi̱banbil xbaneb li cui̱nk. 3 Chixjunileb li xyucuaˈil laj tij xakabanbileb chi mayejac xul ut cˈaˈak chic re ru chi mayejil. Joˈcan ajcuiˈ li Jesucristo tento tixqˈue junak mayej. 4 Cui toj cuan ta arin saˈ ruchichˈochˈ incˈaˈ ajcuiˈ ta̱cˈanjelak joˈ junak reheb laj tij xban nak eb laj tij nequeˈmayejac joˈ naxye lix chakˈrab laj Moisés. 5 Li cˈaˈru nequeˈxba̱nu eb laj tij yal jun retalil li na‑uxman saˈ li choxa. Nakanau nak yal retalil xban li cˈaˈru quiyeheˈ re laj Moisés nak oc re chixyi̱banquil li tabernáculo. Li Dios quixye re: Chaqˈue retal ut chaba̱nu chixjunil joˈ li retalil quincˈut cha̱cuu saˈ xbe̱n li tzu̱l Sinaí. 6 Aˈut lix cˈanjel li Jesucristo numtajenak xcuanquil chiru li queˈxba̱nu chak eb laj tij junxil. Saˈ li acˈ contrato li Jesucristo chic naa̱tinac chikix chiru li Dios. Kˈaxal cha̱bil li acˈ contrato xban nak riqˈuin aˈan kˈaxal lokˈ cuiˈchic li yechiˈinbil ke xban li Dios. 7 Cui ta tzˈakal re ru li contrato quixba̱nu chak junxil incˈaˈ raj chic quixqˈue junak acˈ contrato. 8 Aban li Dios quiril nak incˈaˈ us yo̱queb chixba̱nunquil li tenamit li cuanqueb rubel xcuanquil li xbe̱n contrato. Joˈcan nak quixye reheb li tzˈi̱banbil saˈ li Santil Hu:\nTa̱cuulak xkˈehil nak tinba̱nu junak chic li acˈ contrato riqˈuineb li tenamit Israel ut Judá.\n9 Li contrato aˈin ma̱cuaˈ joˈ li quinba̱nu chak reheb lix xeˈto̱nil yucuaˈeb nak quicuisiheb chak saˈ li tenamit Egipto. Incˈaˈ queˈxba̱nu li naxye li contrato. Xban aˈan quebintzˈekta̱na.\n10 Aˈin li contrato tinba̱nu riqˈuineb reheb laj Israel. Ta̱cuulak xkˈehil nak tinqˈue lin chakˈrab saˈ lix cˈaˈuxeb ut tinqˈue ajcuiˈ saˈ li ra̱meb. La̱inak lix Dios ut aˈanakeb lin tenamit.\n11 Incˈaˈ chic teˈxchˈolob xya̱lal chicuix chiruheb li ras ri̱tzˈin xban nak chi cocˈ chi ni̱nk teˈxnau chic anihin.\n12 Tincuy lix ma̱queb ut ma̱ jun cua chic tincˈoxla lix ma̱usilaleb, chan li Dios.\n13 Nak li Dios quixye nak tixba̱nu jun chic li acˈ contrato aˈan naraj naxye nak li najter contrato yo̱ chi sachc xcuanquil ut ma̱cˈaˈ chic xcˈanjel ta̱cana̱k.


La Luciérnaga de Ocote Q'eqchi' - La Luciérnaga\nK’aut naq eb’ li kuux nake’ xb’aan xk’aanjeleb’\nSa’ eb’ rosob’ li chiab’ naab’al yoob’anb’il esilal ki numeje’ yalaqb’ar, ut koxk’e chi k’oxlak chirix xchaab’ilal li kuux re xkolb’al li junxaqalil chiru li KOB’I-19. Arin ta qa seeraq’i aawe xb’aanaq li xtzolb’al ut lix tz’ilb’alrix na xjultika naq jwal chaab’il ut na xb’aan li xk’aanjel.\nEb’ li kuux ink’a’ na ke’ kamsin\nLi xokb’il esilal reheb’ aj k’anjel chirix kawilal re naab’al chi tenamit ke’ xk’utb’esi naq eb’ li poyanam ink’a’ ke’ ninqi yajer, ut ink’a’ ke’ kam xb’aanaq ke’ xk’ul li kuux: wan li ke’ kam xb’aan jalan chi xyaalalil ut bayaq ajwi’ sa’ o’k’aal li na yeeman xb’aan li kuux.\n¿K’aut naq Naru taaqa b’onqib’ rik’in li KOB’I-19, naq ak xqak’ulchik li Kuux?\nNa ru naq taqab’on qib’ rik’in li KOB’I-19, ink’a’ naj pa’tz’ naq maare ak xqak’ul li kuux, ut li xkomon ajwi’ li (refuerzo). Ab’anan ink’a’ chik ta rahob’tesiinq chi naab’al.\nK’a’ut naq aajelru xkomon li kuux refuerzo sa’ kaxlan aatin\nLi xkomon li kuux (refuerzo) re KOB’I-19 aajel ru re naq laj kololqe chiru yajel kawaqrib’eb’ re xsachb’al li yajel ut re naq ink’a jwal tox rahob’tesi.\nXk’eeb’al li Kuux rik’ineb’ li Kok’ Ixqa’al ut li kok’al\nWan li ink’a’ yaal aj esilal na numeje’ yalaqb’ar na ke’xye naq ink’a us xk’eeb’al li kuux re KOB’I-19 reheb’ li kok’ ixqa’al ut eb’ likok’al, a’ in tik’ti’: li xtzolb’al ut lix tz’ilb’alrix na xjultika naq jwal chaab’il ut aajelru re naq ink’a’ ta rahob’tesiiq li poyanam.\nChanru xk’eeb’al reetal ink’a’ yaal aj esilal\nWanchaq numenaq wiib’ chiab’junelik xqa k’ul ink’a’ yaal aj esilal ke yoob’anb’il sa’ sutam chirix li KOB’I-19. Sa’ li k’anjel a’in li na xk’ab’a’i LI MAAMS taaqa wots na’leb’ re aatenq’ankil xk’eeb’al reetal ut xsachb’al li ink’a’ yaal aj esilal.


Li seeraqʼ saʼ li tzuul | Li xnaʼlebʼ li Santil Hu rehebʼ li kokʼal\nCHAAWIL SAʼ Kabuverdianu Pidgin (Cameroon) Q’eqchi’ Sesotho (South Africa) acholi afrikáans albanés alemán amárico armenio azerí azerí (alfabeto cirílico) bajo alemán bassa de camerún batak (karo) becol birmano bislama boulou búlgaro catalán cebuano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chuabo cibemba cingalés citonga congo coreano criollo de las seychelles criollo haitiano croata dangme danés edo efik endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga galician garífuna georgiano griego guaraní gun hausa herero hiligaynon hindi hmong holandés húngaro iban ibinda ibo ilocano indonesio inglés irlandés isoko italiano kabiye kannada kaonde kayin sgaw kazajo kikongo kikuyu kimbundu kiniaruanda kirguís kiribatiano kirundi kisonge kwangalí kwanyama lenguaje de señas alemán lenguaje de señas americano lenguaje de señas italiano letón lhukonzo lingala lituano lomue luganda luo macedonio macua malayo malayálam malgache mam maratí maya mazateco de Huautla mixe more ngäbere (o guaymí) nias noruego nyungwe náhuatl de guerrero náhuatl de la huasteca náhuatl del centro náhuatl del norte de puebla okpe osético otetela pangasinán panjabí pidgin nigeriano polaco ponapés portugués portugués europeo purépecha quechua ancashino quechua ayacuchano quechua cuzqueño quichua de Chimborazo quichua de Imbabura quiché rumano ruso samoano sango sena sena serbio serbio (alfabeto latino) shona sranangtongo suajili suati sueco sundanés tagalo tahitiano tai tamil tandroy telugu tivo tojolabal totonaco tseltal tsonga tsotsil tsuana turco twi tártaro ucraniano uhobo umbundú uruund valenciano vascuence vendal vezo vietnamita waray-waray wayuunaiki wolaita xhosa xitshwa yoruba zapoteco re lachiguiri zulú árabe ñemba\nLi seeraqʼ saʼ li tzuul\nNaq kixsikʼ ebʼ li 12 chi Apostol, li Jesus kikubʼeek saʼ li tzuul ut xkoho bʼarwiʼ chʼutchʼukebʼ naabʼal li poyanam. Chalenaqebʼ chaq Galilea, Judea, Tiro, Sidon, Siria ut saʼ junpakʼal li nimaʼ Jordan. Keʼxkʼam chaq ebʼ li yaj malaj li nekeʼrahobʼtesiik xbʼaanebʼ li maaʼus aj musiqʼej, ut li Jesus kixkʼirtasihebʼ chixjunil. Tojaʼ naq kichunlaak saʼ xtaqʼahil li tzuul ut kiʼok chi aatinak rikʼinebʼ li poyanam. Kixye rehebʼ li tento tqabʼaanu wi naqaj wank choʼq ramiiw li Yos. Tento tqakʼe reetal naq naʼajmank naq li Jehobʼa tooxbʼeresi ut tento tqatzol xraabʼal. Abʼan inkʼaʼ tooruuq xraabʼal li Yos wi inkʼaʼ naqarahebʼ li poyanam. Tento naq chaabʼilaq ut tiikaq qabʼaanuhom rikʼin chixjunilebʼ, joʼ ajwiʼ rikʼinebʼ li xikʼ nekeʼilok qe.\nLi Jesus kixye: «Moko kaʼaj tawiʼ taara ebʼ laawamiiw, taara ajwiʼ ebʼ li xikʼ nekeʼilok aawe ut taakuyebʼ xmaak chi anchal laachʼool. Ut wi ani nachʼaʼajkoʼk aawikʼin, ayu saʼ junpaat xpatzʼbʼal xkuybʼal aamaak. Taawilebʼ li junchʼol joʼ chanru nakaawaj naq tateʼril».\nLi Jesus kixkʼe ajwiʼ li chaabʼil naʼlebʼ chirix li kʼaru qe. Kixye: «Jwal us wank choʼq ramiiw li Jehobʼa chiru naabʼal li tumin. Xbʼaan naq jun laj elqʼ truuq relqʼankil laatumin, abʼan maaʼani truuq relqʼankil laaʼamiiwil rikʼin li Jehobʼa. Joʼkan naq, mixik aakʼaʼuxl chirix laatzakahemq, laawukʼaʼ malaj laatiqibʼankil. Kʼe reetal ebʼ li kokʼ xul li nekeʼrupupik. Li Yos junelik narilebʼ re naq wanq xtzakahemqebʼ. Usta yook aakʼaʼuxl, moko tnajtoʼq ta ru laayuʼam. Jultikoʼq aawe: li Jehobʼa junelik naxnaw li nakaawaj saʼ laayuʼam».\nEbʼ li poyanam maajunwa rabʼihomebʼ chaq naq junaq winq kiʼaatinak joʼ li Jesus. Ebʼ li nekeʼkʼamok bʼe saʼ li paabʼal inkʼaʼ keʼxkʼut aʼin chiruhebʼ. Kʼaʼut chaabʼil kikʼutuk chaq li Jesus? Xbʼaan naq chixjunil li kixkʼut chaq chalenaq rikʼin li Jehobʼa.\n«Cheekʼulubʼa linchaqʼrabʼ ut tzolomaq eere wikʼin, xbʼaan naq tuulanin ut qʼun linchʼool. Wikʼin teetaw xkʼojobʼankil eechʼool» (Mateo 11:29).\nEbʼ li patzʼom: Kʼaru tento tqabʼaanu re naq toowanq choʼq ramiiw li Jehobʼa? Chanru naraj li Jehobʼa naq tqilebʼ li junchʼol?


SAN MATEO 28 KEK - Li Jesús quicuacli cuiˈchic chi - Bible Gateway\nSAN MATEO 28 Kekchi (KEK)\n28 Nak ac xnumeˈ li hiloba̱l cutan, sake̱uc re li xbe̱n cutan re li xama̱n, quicuulac lix María aj Magdala rochben lix María jun chic chirilbal li mukleba̱l. 2 Toj ma̱jiˈ ajcuiˈ nequeˈcuulac nak quicuan jun nimla hi̱c. Ut jun x‑ángel li Ka̱cuaˈ quicube chak saˈ choxa ut quixbalkˈusi li pec ut quicˈojla saˈ xbe̱n. 3 Li riloba̱l nalemtzˈun chanchan rakˈ ca̱k ut li rakˈ sak sak joˈ li ratzˈam que. 4 Ut eb li yo̱queb chi cˈacˈale̱nc re li mukleba̱l nequeˈsicsot xban xxiuheb chirilbal li quicˈulman. Chanchan camenak queˈcana. 5 Ut nak queˈcuulac li ixk, li ángel quixye reheb: ―Mexxucuac la̱ex. La̱in ninnau nak yo̱quex chixsicˈbal li Jesús li quicam chiru cruz. 6 Ma̱ ani chic arin. Ac xcuacli chi yoˈyo joˈ quixye e̱re. Quimkex arin. Ilomak lix naˈaj bar queˈxqˈue cuiˈ li Ka̱cuaˈ. 7 Ayukex saˈ junpa̱t ut yehomak reheb lix tzolom nak ac xcuacli chi yoˈyo saˈ xya̱nkeb li camenak. Ut anakcuan ta̱xic Galilea ut aˈan xbe̱n cua ta̱cuulak che̱ru la̱ex. Aran toxe̱ril ru. Caˈaj cuiˈ aˈin li tinye e̱re, chan li ángel. 8 Teˈxucuak li ixk nak queˈel saˈ li mukleba̱l. Abanan quisahoˈ ajcuiˈ saˈ xchˈo̱leb riqˈuin li cˈaˈru queˈrabi. Ut co̱eb saˈ a̱nil chixyebal resil reheb lix tzolom li Jesús. 9 Yo̱queb chi xic nak xaka̱mil li Jesús chiruheb ut quixqˈue xsahileb xchˈo̱l. Ut eb li ixk queˈnachˈoc riqˈuin ut queˈxcuikˈib ribeb chiru. Queˈxkˈalu li rok ut queˈxlokˈoni. 10 Li Jesús quixye reheb: ―Mexxucuac. Ayukex ut yehomak resil reheb lin herma̱n re nak teˈxic Galilea. Ut aran teˈril cuu, chan.\nEb li xbe̱nil aj tij queˈxtumina ruheb li soldado re nak teˈxye li ticˈtiˈ\n11 Ut nak yo̱queb chi xic li ixk, cuanqueb laj cˈacˈalenel queˈco̱eb saˈ tenamit chixyebal resil reheb lix be̱nil aj tij chixjunil li cˈaˈak re ru quicˈulman. 12 Ut lix be̱nil aj tij queˈxchˈutub ribeb rochbeneb li nequeˈcˈamoc be saˈ xya̱nkeb laj judío ut queˈxcˈu̱b ribeb nak teˈxqˈue nabal li tumin reheb li soldado. 13 Ut queˈxye reheb: ―Joˈcaˈin te̱ye: “Eb lix tzolom queˈcuulac chi kˈek ut queˈrelkˈa li camenak nak yo̱co chi cua̱rc,” chaˈkex. 14 Ut queˈxye cuiˈchic reheb li soldado li queˈcˈacˈalen re li mukleba̱l: ―Cui ta̱rabi resil aˈin li acuabej, la̱o to‑oque̱nk che̱rix ut texkacol, chanqueb. 15 Ut eb li soldado queˈxcˈul li tumin ut queˈxba̱nu joˈ queˈyeheˈ reheb. Ut li resil aˈin quisutun saˈ xya̱nkeb laj judío chalen toj saˈ li cutan anakcuan.\nLi Jesucristo quixcˈutbesi rib chiruheb lix tzolom\n16 Ut lix tzolom junlaju co̱eb Galilea saˈ xbe̱n li tzu̱l li queˈyeheˈ reheb xban li Jesús. 17 Ut nak queˈril ru li Jesús, queˈxlokˈoni. Abanan cuanqueb saˈ xya̱nkeb lix tzolom li queˈcuiban xchˈo̱l chixpa̱banquil. 18 Li Jesús quinachˈoc riqˈuineb ut quixye reheb: ―Chixjunil li cuanquil qˈuebil cue xban li Dios, joˈ saˈ choxa joˈ saˈ ruchichˈochˈ. 19 Joˈcan utan texxic saˈ chixjunil li ruchichˈochˈ ut te̱chˈolob li xya̱lal chiruheb chixjunileb li tenamit re nak teˈpa̱ba̱nk. Te̱cubsiheb xhaˈ saˈ xcˈabaˈ li Dios Acuabej, saˈ xcˈabaˈ li Dios Cˈajolbej ut saˈ xcˈabaˈ li Dios Santil Musikˈej. 20 Te̱cˈut chiruheb xpa̱banquil chixjunil li xinye chak e̱re. Chenauhak nak la̱in cua̱nkin e̱riqˈuin chixjunil li cutan chalen toj saˈ rosoˈjic li ruchichˈochˈ. Joˈcan taxak.


Renace ut li xtuqub’ankil ru li k’anjel na xb’aanu SYSO\nWank qilom chirix li chaab’il wank ut chaab’il kawilal sa’ lik’anjel\nSa’ li molam Renace wank jun li xseeb’alil qak’anjel re xb’eeresinkil chi tz’aqal reeru li chaab’il wank sa’ li k’anjel, re naq maak’a’aq li tiq’e’k sa li k’anjel yal ta chi tib’elejil yal ta chi k’auxlanb’il cho’q reheb’ li nake’ tenq’qank qe.\nXSEEB’ALIL QAK’ANJEL SYSO\nRe naq junelik chaab’il wanqo ut sa yooqo chi k’anjelak, li\nxseeb’alil li qak’anjel SySO, naxsik’ junelik naq maak’a’aq li tiq’e’k, li ch’a’ajkilal malaq li yajel sa’ li na’jej b’arwi’ nakook’anjelak; junelik yooko xb’anb’al li qana’aj ut junelik yooko risinkil chi tz’aqal reeru li k’a’reeru naru na k’ehok yajel malaq naru nak’ehok sa’ raylal.\nXk’anjelankil li xseeb’alil li qak’anjel SySO sa’ Renace junelik yooko xchaab’ilob’resinkil ut xtuqub’ankil ru li na’leb’ chirix li usil k’anejl jo naxye li xchaq’rab’il nachalk sa’ jalan tenamit OHSAS 18001:2007.\nSa’ xpaab’ankil chixjunil li chaq’rab’ a’in ut sa’ xk’ab’a naq junelik yooko xchaab’ilob’resinkil ut xtuqub’ankil ru li xchaq’rab’il li chaab’il k’anjel, nakook’anjelak sa’ xb’een kaayib’ (4) li kuut li hilo´ wi’ li Xseeb’alil qak’anjel SySO.\nXtz’ilb’al rix li ch’a’ajkilal naru nak’ulmank\nChixjunil li qak’anjel wank jun xk’utb’esinkil b’ar xiwxiw wank ut b’isb’il ru li ch’a’ajkilal naru nak’ulmank aran, sa’ eb’ li na’jej a’an kaw qak’a’uxl naqak’e aran re naq majun ch’a’ajkilal naru nak’ulmank aran jo cho’q reheb’ li nake’ tenq’ank qe, jo cho’q reheb’ li nake’ k’anjelak chiqu, jo’kan ajwi’ chixjunil li qak’anjel naqakol rix li loq’b’il ch’och’.\nLi qab’aanuhom naq nak’ulmank li ch’a’ajkilal\nCh’olch’o chiqu k’aru tento tqab’aanu sa’ junaq li ch’a’jkilal, k’uub’anb’il k’aru aajel ru xb’aanunkil re naq ink’a tnimanq ru li ch’a’jkilal, ut chi jo’kan ink’a txaqliiq li k’anjel yooko xb’aanunkil.\nXtzolb’al ut xjultikankil li k’anjel\nJunelik yooko xk’eeb’al li tzolok chirix li chaab’il k’anjel, jo’ ajwi’ junelik yooko xk’utb’al li chaab’il kawilal sa’ li k’anjel re naq eb’ li poyanam nake’\nk’anjelak chiqu te’ xnaw k’anjelak sa’ xyaalalil ut chi tz’aqal reeru.\nXtuqub’ankil ru li k’anjel\nXtuqub’ankil ru li k’anjel chirix li chaab’il wank ut chaab’il kawilal sa’ li k’anjel, nakooxtenq’a re naq chaab’ilaq junelik li na’ajej b’arwi’ nakook’anjelak, b’anaq na xkuutu rix chixjunil li na’leb’ tento xb’aanunkil re naq ink’a taatawmanq li ch’a’ajkilal sa’ li k’anjel nab’aanumank ut chi jo’kan ajwi’ yooqo junelik chi xchaab’ilob’resinkil li k’ila na’leb’ a’in.


SAN JUAN 17 KEK - Li Jesús quitijoc chirixeb lix tzolom - Bible Gateway\nSAN JUAN 17 Kekchi (KEK)\nLi Jesús quitijoc chirixeb lix tzolom\n17 Nak quirakeˈ xyebal li a̱tin aˈin, li Jesús quixtaksi li riloba̱l ut qui‑oc chi tijoc. Quixye: ―At inYucuaˈ, xcuulac xkˈehil nak tincamsi̱k. Ta̱qˈue taxak inlokˈal la̱in li Cˈajolbej re nak la̱in tinqˈue ajcuiˈ a̱lokˈal la̱at. 2 La̱at xatqˈuehoc incuanquil saˈ xbe̱n chixjunil re nak tinqˈue li junelic yuˈam reheb li xakˈaxtesiheb cue. 3 Li junelic yuˈam, aˈan nak teˈxnau a̱cuu la̱at li junajat chi tzˈakal Dios ut teˈxnau ajcuiˈ cuu la̱in li Jesucristo li quina̱takla chak. 4 La̱in xinqˈue a̱lokˈal arin saˈ ruchichˈochˈ xban nak xinchoy xba̱nunquil li cˈanjel li xaqˈue cue re tinba̱nu. 5 At inYucuaˈ, chaqˈue ta cuiˈchic lin lokˈal li quicuan nak toj cuanquin chak a̱cuiqˈuin nak toj ma̱jiˈ naticla chak li ruchichˈochˈ. 6 Eb li xasiqˈueb ru saˈ ruchichˈochˈ xakˈaxtesiheb cue. La̱in xincˈut chiruheb chi tzˈakal anihat la̱at ut xinchˈolob li xya̱lal chiruheb. Ut eb aˈan xeˈxba̱nu li cˈaˈru xaye reheb. 7 Anakcuan nequeˈxnau nak chixjunil li cˈaˈru xinba̱nu, la̱at xatqˈuehoc cue chixba̱nunquil. 8 La̱in xinye reheb li cˈaˈru xaye cue ut xeˈxcˈul li cua̱tin. Xeˈxqˈue retal nak relic chi ya̱l a̱cuiqˈuin xinchal chak ut xeˈxpa̱b nak la̱at xattaklan chak cue. 9 La̱in incˈaˈ yo̱quin chixtzˈa̱manquil a̱cue nak ta̱tenkˈaheb li incˈaˈ xineˈxpa̱b. Yo̱quin ban chixtzˈa̱manquil cha̱cuu nak ta̱tenkˈaheb lin tzolom li xakˈaxtesiheb cue xban nak aˈaneb la̱ cualal a̱cˈajol. 10 Chixjunileb li cualal incˈajol, a̱cualal a̱cˈajol ajcuiˈ la̱at. Ut chixjunileb la̱ cualal a̱cˈajol, cualal incˈajol ajcuiˈ la̱in. Ut eb aˈan nequeˈxnima inlokˈal. 11 Anakcuan la̱in tinxic a̱cuiqˈuin. Incˈaˈ chic tincua̱nk saˈ ruchichˈochˈ. Abanan eb aˈan toj teˈcua̱nk saˈ ruchichˈochˈ. At inYucuaˈ, la̱at Santo. Chacuileb taxak riqˈuin lix nimal la̱ cuanquilal li xakˈaxtesiheb cue re nak junajak ruheb joˈ la̱at ut la̱in junaj ku. 12 Nak cuanquin saˈ xya̱nkeb, riqˈuin xnimal la̱ cuanquil xincuileb lin tzolom li xakˈaxtesiheb cue ut ma̱ jun xsach chicuu. Caˈaj cuiˈ li jun xsach li ac qˈuebil chak re sachc. Aˈin xcˈulman re nak ta̱tzˈaklok ru li tzˈi̱banbil saˈ li Santil Hu. 13 Anakcuan xic cue a̱cuiqˈuin. Abanan yo̱quin chixyebal li cˈaˈak re ru aˈin nak toj cuanquin saˈ ruchichˈochˈ re nak ta̱cua̱nk xsahil xchˈo̱leb aˈan joˈ li xsahil inchˈo̱l la̱in. 14 La̱in xinchˈolob xya̱lal la̱ cua̱tin chiruheb. Joˈcan nak xicˈ nequeˈileˈ xbaneb li incˈaˈ nequeˈpa̱ban. Xicˈ nequeˈileˈ xban nak moco xcomoneb ta chic ut moco juntakˈe̱t ta chic lix naˈlebeb. Joˈcan ajcuiˈ la̱in. Moco la̱in ta xcomoneb li cuanqueb saˈ ruchichˈochˈ. 15 Incˈaˈ yo̱quin chixtzˈa̱manquil cha̱cuu nak ta̱cuisiheb lin tzolom saˈ ruchichˈochˈ. Caˈaj cuiˈ yo̱quin chixtzˈa̱manquil cha̱cuu nak ta̱coleb chiru laj tza. 16 La̱in ma̱cuaˈin xcomoneb li cuanqueb saˈ ruchichˈochˈ. Joˈcan ajcuiˈ eb aˈan. Ma̱cuaˈeb chic xcomoneb li incˈaˈ nequeˈpa̱ban. 17 Chasantobresiheb taxak riqˈuin la̱ cua̱tin, xban nak aˈan li tzˈakal ya̱l. 18 Joˈ nak xina̱takla chak la̱in saˈ ruchichˈochˈ chixchˈolobanquil li xya̱lal, joˈcan ajcuiˈ nak tintaklaheb chixchˈolobanquil li xya̱lal chiruheb li incˈaˈ nequeˈpa̱ban. 19 Saˈ xcˈabaˈ eb aˈan xinkˈaxtesi cuib la̱in chixba̱nunquil li cˈaˈru xaye cue. Ut saˈ xcˈabaˈ li ya̱l li xinye eb aˈan teˈxkˈaxtesi ajcuiˈ ribeb chixba̱nunquil li cˈaˈru nacacuaj. 20 Ma̱cuaˈ caˈaj cuiˈ chirixeb lin tzolom yo̱quin chi tzˈa̱ma̱nc cha̱cuu. Yo̱quin aj ban cuiˈ chi tzˈa̱ma̱nc cha̱cuu chirixeb li teˈpa̱ba̱nk mokon nak teˈxchˈolob li xya̱lal chiruheb. 21 At inYucuaˈ, li cˈaˈru nintzˈa̱ma cha̱cuu, aˈan nak junajak taxak ruheb. Cheˈcua̱nk kiqˈuin joˈ nak cuanquin la̱in a̱cuiqˈuin ut la̱at cuancat cuiqˈuin. Junajak taxak ruheb re nak li cuanqueb saˈ ruchichˈochˈ teˈxpa̱b nak la̱at xattaklan chak cue. 22 La̱in xinqˈueheb lix lokˈal joˈ nak xaqˈue inlokˈal la̱in re nak junajak ruheb joˈ nak junaj ku la̱o. 23 La̱in cua̱nkin riqˈuineb ut la̱at cua̱nkat cuiqˈuin re nak junajak chic ruheb chi tzˈakal kiqˈuin. Ut xban nak junajak chic ruheb kiqˈuin, eb li incˈaˈ nequeˈpa̱ban teˈxqˈue retal nak la̱at xattaklan chak cue ut teˈxqˈue ajcuiˈ retal nak la̱at nacaraheb joˈ nak niquina̱ra la̱in. 24 At inYucuaˈ, nintzˈa̱ma cha̱cuu nak chixjunileb li xakˈaxtesiheb cue teˈcua̱nk cuiqˈuin saˈ li naˈajej li tincua̱nk cuiˈ la̱in. Nacuaj nak teˈril lin lokˈal li caqˈue chak cue nak toj ma̱jiˈ quiyi̱ba̱c li ruchichˈochˈ xban nak niquina̱ra. 25 At inYucuaˈ, la̱at ti̱c a̱chˈo̱l. Eb li incˈaˈ nequeˈpa̱ban incˈaˈ nequeˈxnau a̱cuu. Abanan la̱in ninnau a̱cuu ut eb lin tzolom nequeˈxnau chic nak la̱at xattaklan chak cue. 26 La̱in xincˈut chiruheb anihat la̱at ut toj tinchˈolob cuiˈchic chiruheb re nak teˈrahok joˈ nak niquina̱ra la̱at, ut la̱in tincua̱nk riqˈuineb, chan li Jesús nak quitijoc.


Li Yos Kixkol laj Israel | Li Santil Hu ut li wank chisaʼ\nLi Yos Kixkolebʼ laj Israel\nLi Jehobʼa kixtaqla li nimla rahilal saʼ xbʼeenebʼ laj Egipto, ut kixtaqla laj Moises re risinkilebʼ laj Israel saʼ li tenamit aʼin. Ut kiroksi laj Moises re xkʼeebʼal li Chaqʼrabʼ re li tenamit Israel\nCHIRU naabʼal chihabʼ ebʼ laj Israel sa keʼwank chaq Egipto ut numtajenaqebʼ xkʼihal. Abʼan naq kiʼok chi jolomink jun chik laj Faraon, moko sa ta chik keʼwank xbʼaan naq maaʼus xnaʼlebʼ. Laj Faraon aʼin moko kixnaw ta ru laj Jose. Naq kixkʼe reetal naq naabʼalebʼ xkʼihal ebʼ laj Israel, kixkʼehebʼ choʼq xmoos ut kixtaqla xkutbʼalebʼ saʼ Nimaʼ Nilo ebʼ li kokʼ chʼinaʼal li tojaʼ teʼyoʼlaaq. Jun li ixq aj Israel kixkʼe li xchʼina yum saʼ jun li chakach ut kixmuq chaq saʼ pim. Li xrabʼin laj Faraon kixtaw li kʼuulaʼal aʼin, aj Moises kixkʼe choʼq xkʼabʼaʼ ut kixkʼirisi saʼ rochoch li awabʼej.\nAk 40 chihabʼ wank re laj Moises naq kixkamsi jun rehebʼ laj Egipto li nataqlank chaq saʼ xbʼeenebʼ li moos, xbʼaan naq yook xteninkil jun li moos aj Israel. Joʼkan naq laj Moises kiʼelelik ut xkoho chi najt. Naq wank 80 chihabʼ re, kisutqʼiik Egipto xbʼaan naq kiyeheʼk re xbʼaan li Yos naq tixye re laj Faraon naq tixkanabʼebʼ chi xik ebʼ laj Israel.\nLi Yos kixtaqla lajeebʼ li rahilal saʼ xbʼeen li tenamit Egipto xbʼaan naq laj Faraon inkʼaʼ kixkanabʼebʼ chi xik ebʼ laj Israel. Toj maajiʼ ajwiʼ nawulak li xbʼeen rahilal naq laj Moises naʼaatinak chaq rikʼin laj Faraon re naq inkʼaʼ tchalq li rahilal. Abʼan laj Faraon qʼetqʼet aj winq, naxpoqʼ chaq xjosqʼil li Jehobʼa ut laj Moises. Saʼ xlaje li rahilal, li Yos kixtaqla jun li anjel re xkamsinkilebʼ li xbʼeen alalbʼejil li wank chaq Egipto. Abʼan li anjel inkʼaʼ kixchʼeʼ ebʼ li ochoch li keʼabʼink chiru li Jehobʼa ut li keʼxbʼon roqechal li rochoch rikʼin xkikʼel xral li karneer. Joʼkan naq ebʼ laj Israel jun sut chiru li chihabʼ keʼok xnimankil li Paswa re xjultikankil aʼin.\nNaq laj Faraon kiril naq kikamk li xbʼeen ralal, kixye re laj Moises ut rehebʼ laj Israel naq xxikaqebʼ. Naq ebʼ laj Israel keʼrabʼi aʼin, saʼ junpaat keʼxkʼuubʼ ribʼ ut keʼxseebʼa ribʼ chi elk saʼ li tenamit. Moqon chik laj Faraon kixjal xkʼaʼuxl ut kixtaqlahebʼ laj puubʼ saʼebʼ li bʼelebʼaal chʼiichʼ re xsutqʼisinkilebʼ laj Israel. Naq keʼwulak chiru li Kaqi Palaw, chanchan tawiʼ maabʼar teʼxkol ribʼebʼ xbʼaan naq chiruhebʼ wank li Palaw ut chirixebʼ wankebʼ chaq laj puubʼ. Abʼan, li Jehobʼa kixte saʼ xyi li palaw re naq li xtenamit tnumeʼq saʼ chaqi bʼe. Naq ebʼ laj puubʼ kohebʼ chirixebʼ laj Israel, li Yos kirachʼabʼ chaq li haʼ saʼ xbʼeen laj Faraon ut ebʼ laj puubʼ ut aran keʼkamk.\nNaq keʼnumeʼk li chihabʼ, ebʼ laj Israel keʼxkʼojobʼ rochoch chixkʼatq li tzuul Sinai ut aran wankebʼ naq li Jehobʼa kixbʼaanu jun li sumwank rikʼinebʼ. Li Yos kiroksi laj Moises joʼ aj numsihom Raatin: kixkʼe li chaqʼrabʼ li tbʼeeresinq ut tkoloq rehebʼ saʼebʼ li xyuʼam. Wi maajunwa raj keʼxtzʼeqtaana li Yos ut yookebʼ raj chi abʼink chiru, li Yos kiwank raj rikʼinebʼ ut aʼanebʼ raj keʼoksiik re rosobʼtesinkilebʼ li tenamit.\nNaabʼalebʼ laj Israel keʼxkʼutbʼesi naq moko kʼojkʼookebʼ ta xchʼool chirix li Yos. Joʼkan naq, li Yos kixbʼaanu naq teʼxbʼeeni ribʼ saʼ li chaqichʼochʼ chiru 40 chihabʼ. Chirix chik aʼan laj Moises kixxaqabʼ jun laj Israel aj Josue xkʼabʼaʼ choʼq ruuchil. Tojaʼ naq kiwulak xqʼehil naq ebʼ laj Israel teʼoq saʼ li chʼochʼ li kixyeechiʼi chaq li Yos re laj Abrahan.\n(Isinbʼil chaq saʼ Exodo, saʼ Levitico, saʼ Numeros, saʼ Deuteronomio, saʼ Salmo 136:10-15 ut saʼ Hechos 7:17-36.)\nKʼaru kixkʼul chaq laj Moises naq toj maajiʼ nataqlaak xbʼaan li Yos chi risinkilebʼ laj Israel saʼ li tenamit Egipto?\nKʼaru li naʼlebʼ najultikamank rikʼin li Paswa?\nKʼaru kixbʼaanu li Jehobʼa re xkolbʼalebʼ laj Israel saʼ ruqʼebʼ laj Egipto?\nLI XNIMAL RU CHAQʼRABʼ\nLi Yos kixkʼe re laj Moises waqibʼ siʼeent tana li chaqʼrabʼ. Li Lajeebʼ chi Chaqʼrabʼ li wank saʼ Exodo 20:1 toj saʼ li 17 maare aʼan jwal nawno ru saʼ xyanq chixjunil li chaqʼrabʼ. Ut naq kipatzʼmank re li Jesus bʼar wank xnimal ru li chaqʼrabʼ, kixye: «Taara li Qaawaʼ [Jehobʼa] laaYos chi anchal aachʼool, chi anchal aawaanm, chi anchal aakʼaʼuxl ut chi anchal aametzʼew» (Marcos 12:28-30; Deuteronomio 6:5).


Sanson ut xDalila | Li xnaʼlebʼ li Santil Hu choʼq rehebʼ li kokʼal\nLi Jehobʼa naxkʼe xmetzʼew laj Sanson\nNaabʼalebʼ laj Israel keʼok wiʼ chik xloqʼoninkil ebʼ li bʼalaqʼil yos. Joʼkan naq li Jehobʼa kixkanabʼ naq ebʼ laj Filisteo teʼrechani li tenamit Israel. Abʼan wankebʼ laj Israel li nekeʼxra chaq li Jehobʼa, joʼ laj Manoah. Aʼan ut li rixaqil maakʼaʼebʼ chaq xkokʼal. Saʼ jun kutan, li Jehobʼa kixtaqla jun li anjel re naq tixye re li rixaqil laj Manoah: «Twanq jun laayum li tkoloq rehebʼ laj Israel saʼ ruqʼebʼ laj Filisteo. Twanq choʼq aj Nazareo». Ma nakaanaw anihebʼ laj Nazareo? Aʼanebʼ li nekeʼkʼanjelak chaq chiru li Jehobʼa ut inkʼaʼ nekeʼkanabʼaak chi xsetbʼalebʼ li rismal.\nSaʼ xnumikebʼ ru li po, kiyoʼlaak li ralal laj Manoah, ut keʼxkʼabʼaʼi Sanson. Naq kikʼiik, li Jehobʼa kixkʼe naabʼal xmetzʼew. Kiruuk xkamsinkil jun li kaqkoj yal rikʼin ruqʼ! Saʼ jun kutan, kixkamsi 30 ebʼ laj Filisteo ut maaʼani kitenqʼank re. Joʼkan naq xikʼ kiʼileʼk xbʼaanebʼ laj Filisteo ut keʼraj xnawbʼal chanru teʼruuq xkamsinkil. Saʼ jun qʼoqyink, laj Sanson yook chi wark saʼ li tenamit Gaza. Tojaʼ naq ebʼ li xikʼ nekeʼilok re xkohebʼ saʼ rokebʼaal li tenamit aʼin ut keʼroybʼeni re xkamsinkil eqʼla. Abʼan, saʼ xchamal qʼoqyink, laj Sanson kiwakliik, xkoho saʼ rokebʼaal li tenamit ut xbʼoqʼ ebʼ li rokebʼaal ebʼ li suttzʼak. Chirix chik aʼan kixkʼe aʼin saʼ xbʼeen xtel ut kixkʼam toj saʼ xtaqeʼqil li tzuul chixkʼatq Hebron.\nChirix chik aʼan, ebʼ laj Filisteo xkohebʼ chi aatinak rikʼin li xDalila, li wank saʼ sumʼaatin rikʼin laj Sanson, ut keʼxye re: «Chi mil li plaat tatqatoj wi taatzʼil rix kʼaʼut numtajenaq xmetzʼew laj Sanson. Xbʼaan naq naqaj xchapbʼal ut xkʼebʼal saʼ tzʼalam». Li xDalila naraj li tumin, joʼkan naq kixkʼulubʼa. Xbʼeenwa, laj Sanson inkʼaʼ raj naraj xyeebʼal re li xDalila bʼar chalenaq xmetzʼew. Abʼan li ixq inkʼaʼ kixkanabʼ xpatzʼbʼal re toj reetal kiyeheʼk re xyaalal. Kixye re: «Maajunwa nasetmank wismal xbʼaan naq laaʼin aj Nazareo. Wi teʼxset raj li wismal, tsachq inmetzʼew». Peʼyaal naq moko us ta naq laj Sanson kixye xyaalal re xDalila?\nSaʼ junpaat, li xDalila kixye rehebʼ laj Filisteo: «Ak ninnaw xyaalal!». Kixwartesi laj Sanson saʼ xbʼeen roq ut kixbʼoq jun li winq re naq tixset rismal. Tojaʼ naq li xDalila kixjap re: «Sanson, ebʼ laj Filisteo wankebʼ arin!». Naq kiʼajk ru, kixkʼe reetal naq maakʼaʼ chik xmetzʼew. Ebʼ laj Filisteo keʼxchap, keʼxkanabʼ chi mutzʼ ut keʼxkʼe saʼ tzʼalam.\nSaʼ jun kutan, chi mil ebʼ laj Filisteo keʼxchʼutubʼ ribʼ saʼ rochoch laj Dagon, li xyosebʼ. Yookebʼ xjapbʼal rehebʼ: «Li qayos xkʼe qe laj Sanson. Isihomaq chaq laj Sanson re naq tooxkʼe chi seʼek junpaataq». Keʼxxaqabʼ saʼ xyi wiibʼ roqechal li tzʼak ut yookebʼ xseʼenkil. Laj Sanson kixye saʼ kawil kuxej: «At Jehobʼa, bʼan usilal, kʼe junsutaq chik inmetzʼew». Ak xkʼiik wiʼ chik li rismal, joʼkan naq chi anchal xchʼool kixtʼikʼisi li wiibʼ roqechal li tzʼak. Tojaʼ naq, li ochoch kitʼaneʼk ut kixkamsi chixjunilebʼ li wankebʼ chisaʼ. Laj Sanson kikamk ajwiʼ.\n«Wank inmetzʼew re xkuybʼal chixjunil saʼ xkʼabʼaʼ li nakʼehok xkawubʼ inchʼool» (Filipenses 4:13).\nEbʼ li patzʼom: Kʼaʼut numtajenaq xmetzʼew laj Sanson? Kʼaru kixkʼul laj Sanson naq kixseeraqʼi re xDalila kʼaʼut numtajenaq xmetzʼew?


San Mateo 28 KEKNT - Nak ac xnumeꞌ li hiloba̱l cutan, - Bible Search\n1Nak ac xnumeꞌ li hiloba̱l cutan, sake̱uc re li xbe̱n cutan re li xama̱n, quicuulac lix María aj Magdala rochben lix María jun chic chirilbal li mukleba̱l. 2Toj ma̱jiꞌ ajcuiꞌ nequeꞌcuulac nak quicuan jun nimla hi̱c. Ut jun x-ángel li Ka̱cuaꞌ quicube chak saꞌ choxa ut quixbalkꞌusi li pec ut quicꞌojla saꞌ xbe̱n. 3Li riloba̱l nalemtzꞌun chanchan rakꞌ ca̱k ut li rakꞌ sak sak joꞌ li ratzꞌam que. 4Ut eb li yo̱queb chi cꞌacꞌale̱nc re li mukleba̱l nequeꞌsicsot xban xxiuheb chirilbal li quicꞌulman. Chanchan camenak queꞌcana. 5Ut nak queꞌcuulac li ixk, li ángel quixye reheb: —Mexxucuac la̱ex. La̱in ninnau nak yo̱quex chixsicꞌbal li Jesús li quicam chiru cruz. 6Ma̱ ani chic arin. Ac xcuacli chi yoꞌyo joꞌ quixye e̱re. Quimkex arin. Ilomak lix naꞌaj bar queꞌxqꞌue cuiꞌ li Ka̱cuaꞌ. 7Ayukex saꞌ junpa̱t ut yehomak reheb lix tzolom nak ac xcuacli chi yoꞌyo saꞌ xya̱nkeb li camenak. Ut anakcuan ta̱xic Galilea ut aꞌan xbe̱n cua ta̱cuulak che̱ru la̱ex. Aran toxe̱ril ru. Caꞌaj cuiꞌ aꞌin li tinye e̱re, chan li ángel. 8Teꞌxucuak li ixk nak queꞌel saꞌ li mukleba̱l. Abanan quisahoꞌ ajcuiꞌ saꞌ xchꞌo̱leb riqꞌuin li cꞌaꞌru queꞌrabi. Ut co̱eb saꞌ a̱nil chixyebal resil reheb lix tzolom li Jesús. 9Yo̱queb chi xic nak xaka̱mil li Jesús chiruheb ut quixqꞌue xsahileb xchꞌo̱l. Ut eb li ixk queꞌnachꞌoc riqꞌuin ut queꞌxcuikꞌib ribeb chiru. Queꞌxkꞌalu li rok ut queꞌxlokꞌoni. 10Li Jesús quixye reheb: —Mexxucuac. Ayukex ut yehomak resil reheb lin herma̱n re nak teꞌxic Galilea. Ut aran teꞌril cuu, chan.\nEb li xbe̱nil aj tij queꞌxtumina ruheb li soldado re nak teꞌxye li ticꞌtiꞌ\n11Ut nak yo̱queb chi xic li ixk, cuanqueb laj cꞌacꞌalenel queꞌco̱eb saꞌ tenamit chixyebal resil reheb lix be̱nil aj tij chixjunil li cꞌaꞌak re ru quicꞌulman. 12Ut lix be̱nil aj tij queꞌxchꞌutub ribeb rochbeneb li nequeꞌcꞌamoc be saꞌ xya̱nkeb laj judío ut queꞌxcꞌu̱b ribeb nak teꞌxqꞌue nabal li tumin reheb li soldado. 13Ut queꞌxye reheb: —Joꞌcaꞌin te̱ye: “Eb lix tzolom queꞌcuulac chi kꞌek ut queꞌrelkꞌa li camenak nak yo̱co chi cua̱rc,” chaꞌkex. 14Ut queꞌxye cuiꞌchic reheb li soldado li queꞌcꞌacꞌalen re li mukleba̱l: —Cui ta̱rabi resil aꞌin li acuabej, la̱o to-oque̱nk che̱rix ut texkacol, chanqueb. 15Ut eb li soldado queꞌxcꞌul li tumin ut queꞌxba̱nu joꞌ queꞌyeheꞌ reheb. Ut li resil aꞌin quisutun saꞌ xya̱nkeb laj judío chalen toj saꞌ li cutan anakcuan.\nLi Jesucristo quixcꞌutbesi rib chiruheb lix tzolom\n16Ut lix tzolom junlaju co̱eb Galilea saꞌ xbe̱n li tzu̱l li queꞌyeheꞌ reheb xban li Jesús. 17Ut nak queꞌril ru li Jesús, queꞌxlokꞌoni. Abanan cuanqueb saꞌ xya̱nkeb lix tzolom li queꞌcuiban xchꞌo̱l chixpa̱banquil. 18Li Jesús quinachꞌoc riqꞌuineb ut quixye reheb: —Chixjunil li cuanquil qꞌuebil cue xban li Dios, joꞌ saꞌ choxa joꞌ saꞌ ruchichꞌochꞌ. 19Joꞌcan utan texxic saꞌ chixjunil li ruchichꞌochꞌ ut te̱chꞌolob lix ya̱lal chiruheb chixjunileb li tenamit re nak teꞌpa̱ba̱nk. Te̱cubsiheb xhaꞌ saꞌ xcꞌabaꞌ li Dios Acuabej, saꞌ xcꞌabaꞌ li Dios Cꞌajolbej ut saꞌ xcꞌabaꞌ li Dios Santil Musikꞌej. 20Te̱cꞌut chiruheb xpa̱banquil chixjunil li xinye chak e̱re. Chenauhak nak la̱in cua̱nkin e̱riqꞌuin chixjunil li cutan chalen toj saꞌ rosoꞌjic li ruchichꞌochꞌ. Joꞌcan taxak.


Laj Pablo Kixtzʼiibʼaʼebʼ li Chʼuut | Li Santil Hu ut li wank chisa’\nCHAAWIL SAʼ Bashkir Q’eqchi’ afrikáans albanés alemán amárico asamés azerí azerí (alfabeto cirílico) bajo alemán bassa de camerún batak (toba) becol bengalí birmano boulou búlgaro cabilé camboyano cebuano checo chichewa chino (tradicional) chino simplificado chitumbuka chiyao chol cingalés coreano criollo de las seychelles croata danés digor duala efik endonga eslovaco esloveno español estonio feroés finlandés francés fulbé de camerún georgiano griego groenlandés guaraní gujarati hebreo hiligaynon hindi hmong holandés húngaro ilocano indonesio inglés irlandés islandés italiano japonés kayin sgaw kazajo kiniaruanda kirguís kirundi konkani (alfabeto devanagari) konkani (alfabeto latino) kurdo (alfabeto árabe) kurdo kurmanyí del Cáucaso kwanyama lao lengua de señas argentina lengua de señas colombiana lengua de señas ecuatoriana lengua de señas mexicana lengua de señas venezolana lengua de signos española lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas estonio lenguaje de señas finlandés lenguaje de señas griego lenguaje de señas holandés lenguaje de señas indonesio lenguaje de señas italiano lenguaje de señas japonés lenguaje de señas malgache lenguaje de señas nicaragüense lenguaje de señas peruano lenguaje de señas polaco lenguaje de señas portugués lenguaje de señas ruso lenguaje de señas zimbabuense letón macedonio malayo malayálam malgache maltés mam mapudungún maratí maya mazahua mazateco de Huautla mixteco de huajuapan mizo mongol mískito navajo nepalés ngäbere (o guaymí) nias noruego náhuatl de guerrero náhuatl de la huasteca náhuatl del centro osético otomí del valle del Mezquital pangasinán panjabí persa polaco portugués purépecha quechua ancashino quechua ayacuchano quechua cuzqueño quiché romaní del sur de Grecia rumano ruso sena serbio serbio (alfabeto latino) shona somalí sranangtongo suajili suati sueco tagalo tai tamil tarahumara tayik telugu tigriña tivo tlapaneco tojolabal totonaco tseltal tsonga tsotsil tsuana turco turcomano tártaro ucraniano udmurto uhobo uigur (alfabeto cirílico) urdu uzbek (roman) uzbeko vendal vietnamita waray-waray xhosa yoruba zapoteco del istmo zapoteco re lachiguiri zulú árabe\nLaj Pablo Kixtzʼiibʼa Xhuhebʼ li Chʼuut\nLaj Pablo kixtaqla xhuhebʼ laj paabʼanel re xkawresinkilebʼ xchʼool\nKIMOQ chaq jun li chʼuut ut aʼanebʼ li nekeʼpaabʼank re li Kriist. Ut saʼ xbʼeen li chʼuut aʼin kitenebʼaak jun li nimla kʼanjel re naq ttzʼaqloq li Rajom li Jehobʼa. Abʼan ebʼ laj paabʼanel li wankebʼ saʼ li chʼuut aʼin keʼxkuy li rahobʼtesiik ut keʼxnumsi ajwiʼ naabʼal li raaxiikʼ li kichalk saʼ li chʼuut. Kʼaru kitenqʼank rehebʼ laj paabʼanel aʼin re naq inkʼaʼ teʼxtzʼeqtaana li Yos? Ebʼ li 21 rehebʼ li hu li kitzʼiibʼamank chaq saʼ Griego, li nawno ru joʼ akʼ chaqʼrabʼ, aʼan kixkawresi xchʼoolebʼ ut kixkʼehebʼ xnaʼlebʼ.\nLi Apostol Pablo kixtzʼiibʼa 14 rehebʼ li hu aʼin, chalen Romanos toj saʼ li hu Hebreos. Ebʼ li xkʼabʼaʼ li hu kikʼeemank wank sut chirix junaq li chʼuut malaj chirix junaq li poyanam aʼ yaal ani aj e kitzʼiibʼaak li hu. Qilaq wiibʼ oxibʼ rehebʼ li naʼlebʼ chirix li kiʼaatinak wiʼ laj Pablo.\nLi qanaʼlebʼ ut qabʼaanuhom. Li nekeʼkoʼbʼeetak yumbʼeetak, li nekeʼmuxuk sumlaak malaj li nekeʼmaakobʼk chiru li Yos ut inkʼaʼ nekeʼxyotʼ xchʼool ut inkʼaʼ nekeʼxjal xnaʼlebʼ «moko teʼreechani ta li xnimajwal awabʼejihom li Yos» (Galatas 5:19-21; 1 Corintios 6:9-11). Li nekeʼloqʼonink re li Jehobʼa moko xikʼ ta nekeʼril ribʼ usta jalanebʼ xtenamit, xbʼaan naq li xikʼ ilok najachok u (Romanos 2:11; Efesios 4:1-6). Tento bʼan teʼkʼehoq chi anchal xchʼool ut teʼxtenqʼa li rech aj paabʼanel (2 Corintios 9:7). Li Apostol kixkawresihebʼ xchʼool ebʼ laj paabʼanel re naq teʼxte li raanm chiru li Jehobʼa, joʼkan naq kixye rehebʼ: «Junelik chextijoq» (1 Tesalonicenses 5:17; 2 Tesalonicenses 3:1; Filipenses 4:6, 7). Abʼan re naq li Yos trabʼi li teʼxtzʼaama chiru, tento naq kawaqebʼ li xpaabʼal chirix (Hebreos 11:6).\nKʼaru li naʼlebʼ kixkʼe laj Pablo rehebʼ li junkabʼal? Ebʼ li bʼeelomej tento naq teʼxra li rixaqil joʼ chanru nekeʼxra ribʼ. Joʼkan ajwiʼ tento teʼxbʼaanu li ixaqilbʼej, teʼroxloqʼi li xbʼeelom chi anchalebʼ xchʼool. Li Yos naraj naq ebʼ li kokʼal teʼxpaabʼ li xnaʼ xyuwaʼ. Ut ebʼ li yuwaʼbʼej teʼxtij li ralal xkʼajol rikʼin rahok ut rikʼin li naʼlebʼ li naxkʼe li Santil Hu (Efesios 5:22–6:4; Colosenses 3:18-21).\nLi Rajom li Yos. Li Xchaqʼrabʼ laj Moises kixkolebʼ ut kixbʼeeresihebʼ laj Israel chiruhebʼ chixjunil li chihabʼ toj naq kiwulak li Sikʼbʼil Ru. Abʼan ebʼ li tzʼaqal aj paabʼanel moko tenebʼanbʼil ta chik saʼ xbʼeenebʼ xpaabʼankil li chaqʼrabʼ aʼin (Galatas 3:24). Naq li Apostol Pablo kixtzʼiibʼa li hu Hebreos choʼq rehebʼ laj Judiiy li wankebʼ choʼq aj paabʼanel, kixchʼolobʼ chiʼus li xyaalal li Chaqʼrabʼ ut chanru natzʼaqlok li Rajom li Yos rikʼin li xkʼanjel li Kriist. Kixchʼolobʼ ajwiʼ naq naabʼal rehebʼ li xchaqʼrabʼ li Yos reetalil li tkʼulmanq saʼ li kutan chaalel. Jun li eetalil chirix aʼin, li kʼatbʼil xul reetalil li tixbʼaanu li Jesus naq tixqʼaxtesi li xyuʼam. Ut aʼan tkʼanjelaq re xsachbʼal chi junajwa li xmaak li ruuchichʼochʼ (Hebreos 10:1-4). Li xkamik li Kriist kixsach xwankil li sumwank li kixbʼaanu li Jehobʼa chirix li chaqʼrabʼ (Colosenses 2:13-17; Hebreos 8:13).\nChanru kʼubʼkʼu li chʼuut? Ebʼ li winq li nekeʼxaqabʼaak chi kʼanjelak saʼ li xtenamit li Yos saqaq ru li xyuʼamebʼ ut chaabʼilaq ru li xnaʼlebʼebʼ joʼ chanru nawulak chiru li Yos (1 Timoteo 3:1-10, 12, 13; Tito 1:5-9). Jwal aajel ru naq chixjunilebʼ li nekeʼloqʼonink re li Yos teʼxik saʼ li chʼutam re xkawresinkilebʼ li xpaabʼal ut re xkʼojobʼankilebʼ xchʼool chiribʼilebʼ ribʼ (1 Corintios 14:26, 31; Hebreos 10:24, 25).\nLaj Pablo wank chaq Roma saʼ tzʼalam naq kixtzʼiibʼa jun aj chik li tasal hu, li xkabʼ hu choʼq re laj Timoteo. Ut yal yook aj chik roybʼeeninkil joqʼe traqmanq aatin saʼ xbʼeen. Wiibʼ oxibʼ ajwiʼ ebʼ aj paabʼanel keʼwulak chi rilbʼal laj Pablo saʼ tzʼalam, usta nekeʼxnaw naq naru teʼrahobʼtesiiq. Laj Pablo naxnaw naq yook chaq chi nachʼok xkamik, joʼkan naq kixtzʼiibʼa: «Xintzʼaqonk saʼ li xchaqʼalil ru yalok u, xinraqeʼk chi aanilak, xinkʼuula linpaabʼaal» (2 Timoteo 4:7). Maare moko najt ta xyeebʼal aʼin naq kikamsiik. Abʼanan, ebʼ li hu li kixtzʼiibʼa chaq kikʼanjelak re xkawresinkilebʼ xchʼool ebʼ li tzʼaqal aj paabʼanel re naq inkʼaʼ teʼxkanabʼ xloqʼoninkil li Yos, ut toj yook ajwiʼ chi kʼanjelak chiqu saʼebʼ li qakutan.\n(Isinbʼil chaq saʼ Romanos, saʼ 1 Corintios, 2 Corintios, saʼ Galatas, saʼ Efesios, saʼ Filipenses, saʼ Colosenses, saʼ 1 Tesalonicenses, 2 Tesalonicenses, saʼ 1 Timoteo, 2 Timoteo, saʼ Tito, saʼ Filemon ut saʼ Hebreos.)\nKʼaru li chaabʼil naʼlebʼ wank saʼebʼ li hu li kixtzʼiibʼa laj Pablo?\nKʼaru kixchʼolobʼ laj Pablo chirix li xkʼanjel li Jesus saʼ li Rajom li Yos?\nKʼaru li naʼlebʼ kixkʼe laj Pablo chirix chanru kʼubʼkʼu li chʼuut?\nANI LI ALALBʼEJ LI TOLKʼULUNQ?\nAk keʼmaakobʼk laj Adan ut xʼEva naq li Yos kixye saʼ jaljookil ru aatin re li kʼantiʼ: «Tinkʼe naq xikʼ teeril eeribʼ laaʼat ut li ixq. Joʼkanaq ajwiʼ ebʼ laawal ut ebʼ li ralal xkʼajol li ixq: ut jun rehebʼ tixpitzʼ laajolom naq laaʼat taakut aawibʼ chi rit roq» (Genesis 3:15). Saʼ Apocalipsis 12:9 naxye naq li «najter kʼantiʼ» aʼan laj Tza. Saʼ xkʼabʼaʼ naq inkʼaʼ kinawmank ani tpitzʼoq re xjolom li kʼantiʼ, li Santil Hu kiʼok xkʼeebʼal chi naweʼk aʼin chi timil timil, joʼkan naq chiru naabʼal chihabʼ kinawmank chik xyaalal.\nNaq li Jehobʼa kixye naq laj Kolonel tchalq saʼ xyanq li ralal xkʼajol laj Abrahan, ak xnumeʼk tana wiibʼ mil chihabʼ naq laj Adan ut xʼEva keʼxqʼet ribʼ (Genesis 22:17, 18). Ut saʼ xnumikebʼ li chihabʼ li Apostol Pablo kixye naq li Alalbʼej li kiyeemank chaq aʼan li Jesukriist li Sikʼbʼil Ru (Galatas 3:16). Li xkamik li Jesus aʼan reetalil naq ttiwmanq «chi rit roq» joʼ kiyeemank chaq saʼ Genesis 3:15. Li Yos kixwaklesi li Jesus «saʼ musiqʼejil yuʼam» (1 Pedro 3:18).\nLi Yos kixye naq 144.000 chi poyanam teʼwanq ajwiʼ choʼq ralal xkʼajol li ixq ut teʼreechani li Xnimajwal Awabʼejilal li Yos (Galatas 3:29; Apocalipsis 14:1). Ut naq teʼkamq, teʼwaklesiiq saʼ musiqʼej re naq teʼwanq saʼ choxa ut teʼawabʼejinq rochbʼeen li Kriist (Romanos 8:16, 17).\nJoʼ Awabʼej saʼ choxa, li Jesus chi seebʼ tixsach li ralal xkʼajol laj Tza: ebʼ li maaʼus aj musiqʼej ut ebʼ li poyanam li maaʼusebʼ xnaʼlebʼ li nekeʼxbʼaanu li naraj laj Tza (Juan 8:44; Efesios 6:12). Li Xʼawabʼejilal tixkʼam chaq tuqtuukilal ut sahil chʼoolejil saʼ xbʼeenebʼ li inkʼaʼ nekeʼxtzʼeqtaana li Yos. Ut saʼ raqik, li Jesus tixpitzʼ xjolom li kʼantiʼ ut tixsach chi junajwa (Hebreos 2:14).


Laj Adan ut li xEva neke’wan ralal xk’ajol—Laj Adan naq’axtesink mayej ut nak’anjelak chiru li Dios—Neke’yo’la laj Kain ut laj Abel—Laj Kain naxpo’resi xch’ool, a’ chik laj Satanas naxra chiru li Dios, ut na’ok choq’ Sachenaq—Napuktesiman li kamsink ut li maa’usilal—Li evangelio najultikaman chalen chaq sa’ xtiklajik.\n1 Ut kik’ulman naq chirix naq laa’in, li Qaawa’ Dios, kintiikisiheb’ chaq chi elk, naq laj Adan ki’ok chixk’anjelankil li ch’och’, ut chi wank ax’awa’b’ejil sa’ xb’eeneb’ chixjunil lix xulel li ch’och’, ut chixk’uxb’al lix wa rik’in xtiqob’ lix pekem, jo’ chanru naq laa’in li Qaawa’ kintaqla wi’. Ut li xEva ajwi’, li rixaqil, kik’anjelak rochb’een.\n2 Ut laj Adan kiwan rik’in li rixaqil, ut a’an akirala li alalb’ej ut li brab’inb’ej choq’ re, ut ke’ok chi ck’ihank ut chixnujob’resinkil li ruchich’och’.\n3 Ut chalen chaq sa’ li kutan a’an, eb’ li ralal ut lix arab’in laj Adan ke’ok chixjachb’al rib’ chi ka’kab’il sa’ li ch’och’, ut chixk’anjelankil li ch’och’, ut chixch’olaninkileb’ li ketomq, ut ke’wan ajwi’ ralal ut xrab’in.\n4 Ut laj Adan ut li xEva, li rixaqil, ke’xpatz’ lix k’ab’a’ li Qaawa’, ut ke’rab’i lix yaab’ xkux li Qaawa’ sa’ xjayal chaq li Awimq aEden, yoo chaq chiraatinankileb’, ut moko ke’ril ta, xb’aan naq tz’apb’ileb’ chaq bchiru.\n5 Ut a’an kixk’e li taqlahom reheb’, naq ate’xloq’oni li Qaawa’ lix Dios, ut te’xmayeja li bxb’een raleb’ lix ketomq, choq’ mayej chiru li Qaawa’. Ut laj Adan cki’ab’in chiru lix taqlahom li Qaawa’.\n6 Ut chirix k’iila kutan jun lix aanjel li Qaawa’ kixk’ut rib’ chiru laj Adan, ut kixye: K’a’ut naq nakaq’axtesiheb’ li bmayej chiru li Qaawa’? Ut laj Adan kixye re: Ink’a’ ninnaw, ka’ajwi’ naq jo’kan kinixtaqla li Qaawa’.\n7 Toja’ ut naq li anjel ki’aatinak, ut kixye: A’an a’in jun areetalil li bmayej re li Junaj Yo’lajenaq chiru li Yuwa’b’ej, li nujenaq chi cusilal ut chi yaal.\n8 Jo’kan naq taab’aanu jo’ k’ihal li nakab’aanu sa’ lix ak’ab’a’ li K’ajolb’ej, ut btaajal aak’a’uxl ut ctaapatz’ xk’ab’a’ li Dios sa’ lix k’ab’a’ li K’ajolb’ej chi junelik q’e kutan.\n9 Ut sa’ li kutan a’an kit’ane’ li aSantil Musiq’ej sa’ xb’een laj Adan, li nach’olob’ank xyaalal li Yuwa’b’ej ut li K’ajolb’ej, ut kixye: Laa’in li bJunaj Yo’lajenaq chiru li Yuwa’b’ej chalen chaq sa’ xtiklajik, chalen anajwan ut chi junelik, naq jo’ chanru naq cxatt’ane’ taaruuq dtaatoje’q aawix laa’at, ut chixjunileb’ li winq, jo’ k’ihaleb’ ajwi’ li te’ajoq re.\n10 Ut sa’ li kutan a’an laj Adan kirosob’tesi li Dios ut akinujob’resiik, ut ki’ok chi baatinak jo’ profeet chirix chixjunileb’ li junkab’al re li ruchich’och’, ut kixye: Osob’tesinb’ilaq taxaq xk’ab’a’ li Dios, xb’aan naq xb’aan li q’etok aatin inb’aan teeb’il xnaq’ wu, ut sa’ li yu’am a’in taawanq cxsahil inch’ool, ut sa’ li dtz’ejwalej tinwil wi’chik ru li Dios.\n11 Ut li axEva, li rixaqil, kirab’i chixjunil li k’a’aq re ru a’in ut kisaho’ xch’ool, kixye: Wi ta ink’a’ xooq’etok aatin maajun wa raj kiwan bqiyajil, ut maajun wa raj kiqanaw ru li us ut li ink’a’ us, ut li sahil ch’oolejil re lix tojb’al qix, ut li junelik yu’am li naxk’e li Dios re chixjunileb’ li neke’ab’in chiru.\n12 Ut laj Adan ut li xEva ke’rosob’tesi xk’ab’a’ li Dios, ut ake’xk’e chi nawmank chixjunil li k’a’aq re ru chiruheb’ li ralal ut eb’ lix rab’in.\n13 Ut laj aSatanas kichal sa’ xyanqeb’, ut kixye: Laa’in ajwi’ jun ralal li Dios; ut kixtaqlaheb’, kixye: Meepaab’; ut bink’a’ ke’xpaab’, ut a’ wi’chik laj Satanas cke’xra chiru li Dios. Ut eb’ li winq chalen sa’ li kutan a’an ke’ok choq’ daj rahol tz’ejwalej, aj atawinel, ut jo’keb’ aj tza.\n14 Ut li Qaawa’ Dios kixb’oqeb’ li winq rik’in li aSantil Musiq’ej yalaq b’ar, ut kixtaqlaheb’ naq te’xjal xk’a’uxl;\n15 Ut jo’ k’ihaleb’ li ate’paab’anq re li K’ajolb’ej, ut te’xjal xk’a’uxl chirixeb’ lix maak, bte’kole’q; ut jo’ k’ihaleb’ li ink’a’ te’paab’anq ut ink’a’ te’xjal xk’a’uxl, cte’k’ehe’q sa’ tojb’a-maak; ut ki’el chaq li aatin sa’ xtz’uumal re li Dios sa’ jun kawil taqlanb’il aatin; jo’kan naq tento taatz’aqloq ru.\n16 Ut laj Adan ut li xEva, li rixaqil, ink’a’ ke’xkanab’ xpatz’b’al xk’ab’a’ li Dios. Ut laj Adan kiwan rik’in li xEva li rixaqil, ut a’an kisihaak chaq rik’in, ut kirala laj aKain, ut kixye: Xink’ul jun winq rik’in li Qaawa’; jo’kan naq naru naq ink’a’ tixtz’eqtaana li raatin. A’b’anan k’ehomaq reetal, laj Kain ink’a’ ki’ab’in chiru, ut kixye: Ani pe’ li Qaawa’ re tinnaw ru?\n17 Ut kisihaak wi’chik rik’in, ut kirala laj aAbel li riitz’in. Ut laj Abel bki’ab’in chiru lix yaab’ xkux li Qaawa’. Ut laj Abel a’an aj k’aak’alenel karneer, a’b’anan laj Kain a’an aj k’anjelahom re li ch’och’.\n18 Ut laj Kain a’ wi’chik laj Satanas akixra chiru li Dios. Ut laj Satanas kixtaqla, ut kixye: bQ’axtesi jun mayej chiru li Qaawa’.\n19 Ut chirix xnumikeb’ li kutan kik’ulman naq laj Kain rik’in chaq li ruuchinihom li ch’och’ kixk’am jun mayej chiru li Qaawa’.\n20 Ut laj Abel, a’an ajwi’ kixk’am chaq xkomon li xb’een ral lix ketomq, ut lix xeeb’ul a’an. Ut li Qaawa’ kixk’e xloq’al laj Abel, ut lix amayej.\n21 A’b’anan laj Kain, ut lix amayej, moko kik’ehe’ ta xloq’al xb’aan. Anajwan laj Satanas kixnaw a’in, ut kisaho’ xch’ool rik’in. Ut laj Kain maak’a’jo’ xjosq’il, ut kipo’e’ li rilob’aal.\n22 Ut li Qaawa’ kixye re laj Kain: K’a’ut naq yoo aajosq’il? K’a’ut naq po’jenaq aawilob’aal?\n23 Wi chaab’il nakab’aanu, atatk’ulub’aaq. Wi ut ink’a’ chaab’il nakab’aanu, wan li maak sa’ li okeb’aal, ut laj Satanas taaraj aaweechaninkil; ut wi ink’a’ nakat-ab’in chiru lin taqlahom, tatinq’axtesi, ut taawanq aawik’in jo’ chanru li rajom a’an. Ut laa’at tattaqlanq sa’ xb’een a’an;\n24 Xb’aan naq chalen anajwan laa’aqat lix yuwa’il lix tik’ti’ a’an; laa’at aSachenaq taayeemanq aawe; xb’aan naq jo’kan katwan naq toj maji’ nawan li ruchich’och’.\n25 Ut taayeemanq sa’ li kutan chalel—Naq eb’ li atz’eqb’eetalil a’in chalen chaq laj Kain ke’chal; xb’aan naq a’an kixtz’eqtaana xnimal li na’leb’ li k’eeb’il xb’aan li Dios; ut a’in jun li majewank tink’e sa’ aab’een, wi ink’a’ nakajal aak’a’uxl.\n26 Ut laj Kain kichal xjosq’il, ut moko ki’ab’in ta chik chiru lix yaab’ xkux li Qaawa’, chi moko chiru laj Abel, li riitz’in, li kib’eek sa’ santilal chiru li Qaawa’.\n27 Ut laj Adan ut li rixaqil ke’raho’ xch’ool chiru li Qaawa’, xb’aan laj Kain ut eb’ li ras riitz’in.\n28 Ut kik’ulman naq laj Kain kixk’am jun reheb’ lix rab’in li riitz’in choq’ rixaqil, ut a’ chik laj Satanas ake’xra chiru li Dios.\n29 Ut laj Satanas kixye re laj Kain: Xaqab’ aatin chiwu sa’ xk’ab’a’ laa ja’aj, ut wi nakaye tatkamq; ut k’e chixxaqab’eb’ aatin laa was aawiitz’in sa’ xk’ab’a’ lix jolomeb’, ut sa’ xk’ab’a’ li yo’yookil Dios, naq ink’a’ te’xye; xb’aan naq wi neke’xye, te’kamq chi yaal; ut a’in re naq laa yuwa’ ink’a’ tixnaw; ut sa’ li kutan a’in tinq’axtesi laa wiitz’in aj Abel sa’ laa wuq’.\n30 Ut laj Satanas kixxaqab’ aatin chiru laj Kain naq tixb’aanu jo’ chanru li tixtaqla. Ut chixjunil li k’a’aq re ru a’in kib’aanuman sa’ muqmu.\n31 Ut laj Kain kixye: Relik chi yaal naq laa’in laj Mahan, aj eechal re li nimla muqmuukil na’leb’ a’in, naq naru atinkamsinq ut tink’ul li eechej. Jo’kan naq laj Kain, Qawa’ bMahan kiyeeman re, ut kixnima xloq’al rik’in lix maa’usilal.\n32 Ut laj Kain xko’o sa’ li ch’och’, ut laj Kain ki’aatinak rik’in laj Abel, li riitz’in. Ut naq ke’wan sa’ li ch’och’, kik’ulman naq laj Kain kiwakli chiru laj Abel li riitz’in, ut kixkamsi.\n33 Ut laj Kain akixnima xloq’al rik’in li k’a’ru kixb’aanu chaq, kixye: Ach’ab’anb’ilin; chi yaal lix ketomq li wiitz’in taat’ane’q sa’ wuq’.\n34 Ut li Qaawa’ kixye re laj Kain: B’ar wan laj Abel, laa wiitz’in? Ut a’an kixye: Moko ninnaw ta. Ma laa’in tab’i’ aaj ilol re li wiitz’in?\n35 Ut li Qaawa’ kixye: K’a’ru xab’aanu? Lix yaab’ xkux lix kik’el laa wiitz’in na’elajin chiwu chalen chaq sa’ li ch’och’.\n36 Ut anajwan laa’at tatmajewaaq chalen chaq sa’ li ch’och’ li xtehok chaq li re, re xk’ulb’al lix kik’el laa wiitz’in sa’ laa wuq’.\n37 Naq nakak’anjela li ch’och’ chalen anajwan ink’a’ taaruuchini choq’ aawe xnimal lix metz’ew. Aj aeelelaqat ut aj b’alalnaqat naq tatwanq sa’ li ruchich’och’.\n38 Ut laj Kain kixye re li Qaawa’: Laj Satanas akinraale xb’aan lix ketomq li wiitz’in. Ut laa’in yoo ajwi’ chaq injosq’il; xb’aan naq lix mayej a’an xak’ulub’a, ut li we ink’a’; lin tojb’a-maak nim wi’chik chiru li ninru chixkuyb’al.\n39 K’e reetal, sa’ li kutan a’in xinaawalinasi chaq chiru li rilob’aal li Qaawa’, ut chiru chaq laa wilob’aal muqmuuqin; ut tinwanq choq’ aj eelel ut aj b’alalnaqin sa’ li ruchich’och’, ut taak’ulmanq naq ani natawok we tinixkamsi sa’ xk’ab’a’ lin maa’usilal, xb’aan naq li k’a’aq re ru a’in moko wan ta chi muqmu chiru li Qaawa’.\n40 Ut laa’in li Qaawa’ kinye re: Yalaq ani taakamsinq aawe, taak’eemanq li eeqajunk chi wuqub’ wa sa’ xb’een. Ut laa’in li Qaawa’ kink’e jun aeetalil sa’ xb’een laj Kain, maare anchal li ani taatawoq re tixkamsi.\n41 Ut laj Kain kitz’ape’ chaq achiru li Qaawa’, ut rochb’een li rixaqil ut naab’al li ras riitz’in kiwan sa’ li ch’och’ Nod, junpak’al Eden sa’ releb’aal li saq’e.\n42 Ut laj Kain kiwan rik’in li rixaqil, ut kisihaak chaq rik’in, ut kirala laj Enok, ut ke’yo’la ajwi’ naab’al li ralal ut xrab’in. Ut kixyiib’ jun tenamit, ut kixk’e xk’ab’a’ li atenamit jo’ chanru xk’ab’a’ li ralal, laj Enok.\n43 Ut chiru laj Enok kiyo’la laj Irad, ut xkomoneb’ chik li ralal ut xrab’in. Ut laj Irad kiyo’la laj Mehuyahel choq’ ralal, ut jalaneb’ chik li ralal ut xrab’in. Ut laj Mehuyahel kiyo’la laj Metusahel choq’ ralal, ut jalaneb’ chik li ralal ut xrab’in. Ut laj Metusahel kiyo’la laj Lamek choq’ ralal.\n44 Ut laj Lamek kixk’am choq’ re wiib’ li rixaqil; li xAda xk’ab’a’ li jun, ut li xSila xk’ab’a’ li jun chik.\n45 Ut li xAda kirala laj Jabal; a’an xyuwa’eb’ xkomoneb’ li neke’wan rochoch sa’ muheb’aal t’ikr, ut eb’ a’an ke’wan choq’ aj ilol wakax; ut lix k’ab’a’ li riitz’in a’an aj Yubal, a’an xyuwa’eb’ chixjunil xkomoneb’ li neke’ch’e’ok re li aarp ut li wajb’.\n46 Ut li xSila, a’an kirala ajwi’ laj Tubal Kain, aj tzolonel re li junjunq aj tenol ch’iich’, re li ch’iich’ bronce ut li kawil ch’iich’. Ut li ranab’ laj Tubal-Kain a’an xNaama nayeeman re.\n47 Ut laj Lamek kixye reheb’ li rixaqil, li xAda ut li xSila: Ab’ihomaq lix yaab’ inkux, ex rixaqil laj Lamek, chex’ab’inq chiru lin yehom; xb’aan naq xinkamsi jun winq ut ra xink’ul rik’in, ut jun saaj winq, li k’eeb’il wi’ inrahil.\n48 Wi laj Kain wuqub’ wa taa’eeqajumanq, relik chi yaal naq laj Lamek alajeeb’ xkaak’aal rik’in wuqub’ wa.\n49 Xb’aan naq laj Lamek chirix ok sa’ jun asumwank rik’in laj Satanas, jo’ chanru lix na’leb’ laj Kain, sa’ li ki’ok wi’ choq’ Qawa’ Mahan, aj eechal re li nimla muqmuukil na’leb’ a’an li k’anjelanb’il chaq re laj Kain xb’aan laj Satanas; ut laj Irad, ralal laj Enok, chirix xnawb’al chirix lix muqmuukil na’leb’eb’, ki’ok chixk’utb’al chiruheb’ li ralal laj Adan;\n50 Jo’kan naq laj Lamek, rik’in naq yoo xjosq’il, kixkamsi, moko jo’ ta laj Kain re laj Abel li riitz’in, re xk’ulb’al li eechej; kixkamsi b’an sa’ xk’ab’a’ li xaqab’anb’il aatin.\n51 Xb’aan naq chalen chaq sa’ xkutankil laj Kain kiwan jun li amuqmuukil molam, ut kiwan lix k’anjeleb’ sa’ q’ojyin, ut ke’xnaw ru li junjunq chi winq lix komon.\n52 Jo’kan naq li Qaawa’ kixmajewa laj Lamek, ut lix junkab’al, ut chixjunileb’ li ke’ok chaq sa’ sumwank rik’in laj Satanas; xb’aan naq eb’ a’an moko ke’xpaab’ ta lix taqlahom li Dios, ut kiraho’ xch’ool li Dios rik’in, ut a’an ink’a’ kik’anjelak chiruheb’, ut tz’eqb’eetalil lix k’anjeleb’ a’an, ut ki’ok chi puktesimank sa’ xyanqeb’ li aralaleb’ li winq. Ut kiwan sa’ xyanqeb’ li ralaleb’ li winq.\n53 Ut sa’ xyanqeb’ lix rab’ineb’ li winq ink’a’ kiyeeman li k’a’aq re ru a’in, rik’in naq laj Lamek kixye chaq li muqmuukil na’leb’ reheb’ li rixaqil, ut eb’ a’an ke’xpo’resi chaq xch’ool rik’in a’an, ut ke’xch’olob’ li k’a’aq re ru a’in yalaq b’ar, ut moko ke’xtoq’ob’a ta ru;\n54 Jo’kan naq kiwan laj Lamek chi tz’eqtaananb’il, ut ki’isiman chaq, ut ink’a’ kichal sa’ xyanqeb’ li ralaleb’ li winq, maare anchal taakamq.\n55 Ut chi jo’kan li k’anjel re aq’ojyin ki’ok chi numtaak sa’ xyanqeb’ chixjunil li ralaleb’ li winq.\n56 Ut li Dios kixmajewa li ruchich’och’ rik’in jun rahil majewank, ut kijosq’o’ rik’ineb’ laj maak, rik’in chixjunileb’ li ralaleb’ li winq li kixyiib’ chaq;\n57 Xb’aan naq ink’a’ ke’raj ab’ink chiru lix yaab’ xkux, chi moko xpaab’aankil li aRalal Junaj Chirib’il, a’an ajwi’ li kixch’olob’ chaq naq taak’ulunq sa’ xjachleb’aal ru li kutan, li kikawresiman chalen chaq rub’elaj lix k’ojlajik li ruchich’och’.\n58 Ut chi jo’kan ki’ok chi jultikamank li aEvangelio, chalen chaq sa’ xtiklajik, chi ch’olob’anb’il xb’aaneb’ li santil banjel li taqlanb’ileb’ chaq chalen chiru li rilob’aal li Dios, ut xb’aan tz’aqal lix yaab’ xkux a’an, ut xb’aan li cmaatan re li Santil Musiq’ej.\n59 Ut chi jo’kan kik’ojob’aman chixjunil li k’a’aq re ru choq’ re laj Adan, rik’in jun santil k’ojob’anb’il k’anjel, ut kijultikaman li Evangelio, ut kitaqlaman jun taqlanb’il aatin, naq taawanq sa’ li ruchich’och’, toj sa’ roso’jik a’an; ut chi jo’kan kiwan. Amen.


SAN MATEO 1 KEK - Li Resil li Colba‑ib li Quixtzˈi̱ba - Bible Gateway\nSAN MATEO 1 Kekchi (KEK)\nLi Resil li Colba‑ib li Quixtzˈi̱ba li San Mateo\nLix cˈabaˈeb lix xeˈto̱nil yucuaˈ li Jesucristo\n1 Saˈ li hu aˈin tzˈi̱banbil retalil joˈ qˈuialeb lix xeˈ xto̱nal li Jesucristo. Li Jesucristo ralal xcˈajol li rey David ut ralal xcˈajol ajcuiˈ laj Abraham. 2 Laj Abraham, aˈan xyucuaˈ laj Isaac. Laj Isaac, aˈan xyucuaˈ laj Jacob. Ut laj Jacob, aˈan xyucuaˈ laj Judá joˈ eb ajcuiˈ li ras ut li ri̱tzˈin. 3 Ut laj Judá ut lix Tamar, aˈaneb xnaˈ xyucuaˈeb laj Fares ut laj Zara. Laj Fares, aˈan xyucuaˈ laj Esrom. Ut laj Esrom, aˈan xyucuaˈ laj Aram. 4 Ut laj Aram, aˈan xyucuaˈ laj Aminadab. Ut laj Aminadab, aˈan xyucuaˈ laj Naasón. Ut laj Naasón, aˈan xyucuaˈ laj Salmón. 5 Ut laj Salmón ut lix Rahab, aˈaneb xnaˈ xyucuaˈ laj Booz. Laj Booz ut lix Rut, aˈaneb xnaˈ xyucuaˈ laj Obed. Ut laj Obed, aˈan xyucuaˈ laj Isaí. 6 Ut laj Isaí, aˈan xyucuaˈ li rey David. Ut li rey David, aˈan lix yucuaˈ laj Salomón riqˈuin li ixk li quicuan chokˈ rixakil laj Urías. 7 Ut laj Salomón, aˈan xyucuaˈ laj Roboam. Ut laj Roboam, aˈan xyucuaˈ laj Abías. Ut laj Abías, aˈan xyucuaˈ laj Asa. 8 Ut laj Asa, aˈan xyucuaˈ laj Josafat. Ut laj Josafat, aˈan xyucuaˈ laj Joram. Ut laj Joram, aˈan xyucuaˈ laj Uzías. 9 Ut laj Uzías, aˈan xyucuaˈ laj Jotam. Ut laj Jotam, aˈan xyucuaˈ laj Acaz. Ut laj Acaz, aˈan xyucuaˈ laj Ezequías. 10 Ut laj Ezequías, aˈan xyucuaˈ laj Manasés. Ut laj Manasés, aˈan xyucuaˈ laj Amón. Ut laj Amón, aˈan xyucuaˈ laj Josías. 11 Ut laj Josías, aˈan xyucuaˈ laj Jeconías joˈ eb ajcuiˈ li ri̱tzˈin. Eb aˈan queˈcuan saˈ eb li cutan nak eb laj Israel queˈchapeˈ ut queˈcˈameˈ aran Babilonia. 12 Ut nak ac chapbileb chak xbaneb laj Babilonia, laj Jeconías quicuan li ralal. Ut aˈan laj Salatiel. Ut laj Salatiel, aˈan xyucuaˈ laj Zorobabel. 13 Ut laj Zorobabel, aˈan xyucuaˈ laj Abiud. Ut laj Abiud, aˈan xyucuaˈ laj Eliaquim. Ut laj Eliaquim, aˈan xyucuaˈ laj Azor. 14 Ut laj Azor, aˈan xyucuaˈ laj Sadoc. Ut laj Sadoc, aˈan xyucuaˈ laj Aquim. Ut laj Aquim, aˈan xyucuaˈ laj Eliud. 15 Ut laj Eliud, aˈan xyucuaˈ laj Eleazar. Ut laj Eleazar, aˈan xyucuaˈ laj Matán. Ut laj Matán, aˈan xyucuaˈ laj Jacob. 16 Ut laj Jacob, aˈan xyucuaˈ laj José, xbe̱lom lix María. Ut lix María, aˈan lix naˈ li Jesús. Ut li Jesús, Aˈan li Cristo. 17 Ca̱laju te̱p li ralal xcˈajol laj Abraham quicuan toj nak quiyoˈla laj David. Ac cuan ca̱laju te̱p li ralal xcˈajol laj David nak queˈcˈameˈ aran Babilonia. Ut chirix chic aˈan, quicuan cuiˈchic ca̱laju te̱p li ralal xcˈajol chalen toj nak quiyoˈla li Cristo.\nLi cˈaˈru quicˈulman nak quiyoˈla li Cristo\n18 Ut lix yoˈlajic li Jesucristo, joˈcaˈin nak quicuan: Lix María lix naˈ li Jesús ac tzˈa̱manbil xban laj José. Toj ma̱jiˈ nequeˈxlakˈab rib nak lix María quicana chi yaj aj ixk xban xcuanquil li Santil Musikˈej. 19 Ut xban nak ti̱c xchˈo̱l laj José, li ac xtzˈa̱man re, incˈaˈ quiraj xcˈutbal xxuta̱n lix María. Xraj raj xcanabanquil chi mukmu. 20 Ut yo̱ chixcˈoxlanquil aˈin laj José nak jun lix ángel li Ka̱cuaˈ quixcˈutbesi rib chiru saˈ xmatcˈ ut quixye re: ―At José, ralalat li rey David, matcˈoxlac chixcˈambal lix María chokˈ a̱cuixakil. Aˈan xcana chi yaj aj ixk xban xcuanquil li Santil Musikˈej. 21 Ta̱cua̱nk jun lix cˈulaˈal chˈina te̱lom. Ut Jesús ta̱qˈue chokˈ xcˈabaˈ xban nak aˈan ta̱colok re lix tenamit saˈ lix ma̱queb, chan. 22 Chixjunil aˈan quicˈulman re nak ta̱tzˈaklok ru li quixye li profeta Isaías joˈ nak quiyeheˈ re xban li Ka̱cuaˈ. 23 Aˈan aˈin li quixye:\nJun xkaˈal toj ma̱jiˈ cuanjenak riqˈuin cui̱nk ta̱cua̱nk lix cˈulaˈal chˈina te̱lom. Ut Emanuel ta̱qˈuehekˈ chokˈ xcˈabaˈ.\nChi jalbil ru Emanuel naraj naxye “Li Dios cuan kiqˈuin”. 24 Nak qui‑aj ru laj José, quixba̱nu li cˈaˈru quiyeheˈ re xban lix ángel li Ka̱cuaˈ saˈ xmatcˈ. Quixcˈam lix María saˈ rochoch. 25 Abanan incˈaˈ quicuan riqˈuin toj quiyoˈla li xbe̱n cˈulaˈal. Ut Jesús quixqˈue chokˈ xcˈabaˈ.


Kʼaru tinbʼaanu wi tineʼxmin chi xmuxbʼal wibʼ?WEB:MetaDescriptionNaabʼalebʼ li saaj nekeʼmineʼk ru re naq teʼxmux ribʼ. Chanru tatwanq saʼ laayuʼam moqon wi nakaamux malaj inkʼaʼ nakaamux aawibʼ?\nKʼaru tinbʼaanu wi tineʼxmin chi xmuxbʼal wibʼ?\nLi taabʼaanu anaqwan aʼan li taajultika saʼ chixjunil laayuʼam.\nYal kʼoxla li eetalil aʼin: ak wiibʼ po xsumenkil ribʼ saʼ sumʼaatin li xHeather ut laj Mike, abʼan li xHeather chanchan tawiʼ naxnaw ru laj Mike chalen saʼ xkachʼinal. Nekeʼxnumsi kutan chi raatinankil ut chi xtzʼiibʼankil ribʼebʼ saʼ selular ut ak nekeʼxnaw kʼaru teʼxye chixjunqalebʼ naq toj maajiʼ ajwiʼ nekeʼraqeʼk xyeebʼal junaq li aatin. Abʼanan, anaqwan laj Mike moko kaʼaj ta chik aatinak naraj rikʼin.\nChiruhebʼ li po aʼin, li xHeather ut laj Mike kaʼajwiʼ nekeʼxchap ribʼ chi ruqʼebʼ ut wank sut nekeʼxtzʼubʼ ribʼ. Li xHeather inkʼaʼ naraj xkʼebʼal ribʼ re laj Mike chi moko naraj ta naq tkanabʼaaq chi junajwa. Maaʼani nayehok re li xHeather li chʼinaʼusil aatin li naxye laj Mike. Moqon chik li xHeather naxkʼoxla xjunes: «Maakʼaʼ reekʼ wi tqabʼaanu xbʼaan naq naqara qibʼ».\nWi ak wank raj aachihabʼ re xsumenkil junaq saʼ sumʼaatin ut yookat raj xkʼulbʼal joʼ li xHeather, kʼaru raj taabʼaanu?\nLi wank saʼ wiibʼal aʼan li maatan li naxkʼe li Yos rehebʼ li sumsu. Wi nakaabʼaanu aʼin naq toj maajiʼ nekexsumlaak, yooqat xtzʼeqbʼal li maatan li naxkʼe li Yos. Chanchan tawiʼ naq taachap re mesok jun li chʼinaʼusil kamiis li xeʼxsi aawe.\nWi wankat saʼ xbʼeen jun li cheʼ ut nakaakut chaq aawibʼ re rupupik joʼ nekeʼxbʼaanu ebʼ li kokʼ xul, ra taatoj rix. Joʼkan ajwiʼ nakʼulmank wi nakaaqʼet aawibʼ chiru xchaqʼrabʼ li Yos naq naxye «inkʼaʼ texʼokenq chi koʼbʼeetak yumbʼeetak» ut saʼ xyanq aʼin wank ajwiʼ li wank rikʼin junaq li poyanam naq toj maajiʼ naʼuxk sumlaak (1 Tesalonicenses 4:3).\nKʼaru nekeʼxkʼul ebʼ li nekeʼxqʼet ribʼ chiru li naʼlebʼ aʼin? Li Santil Hu naxye: «Laj koʼbʼeet ut laj yumbʼeet aʼ ajwiʼ li xtzʼejwal naxmux» (1 Corintios 6:18). Kʼaru naraj xyeebʼal aʼin?\nNaq kitzʼilmank rix aʼin, kitawmank naq naabʼalebʼ li saaj li keʼwank rikʼin junaq li poyanam naq toj maajiʼ nekeʼsumlaak xeʼxkʼul li rahilal aʼin:\nRAHEBʼ XCHʼOOL. Naabʼalebʼ li saaj li xeʼxmux ribʼ nekeʼxye naq moqon chik keʼok xrahilebʼ xchʼool.\nYOOKEBʼ XKʼAʼUXL CHIRIX LI XSUMʼAATIN. Naq ak xeʼxmux ribʼ, wankebʼ nekeʼok xkʼoxlankil chirix li xsumʼaatin rikʼin ani chik kixbʼaanu.\nNEKEʼCHʼINANK XCHʼOOL. Naabʼalebʼ li ixqaʼal nekeʼraj wank rikʼin li tkoloq rehebʼ ut inkʼaʼ rikʼin li kimuxuk rehebʼ. Wankebʼ li saaj inkʼaʼ nekeʼwulak chiru ebʼ li ixqaʼal li nekeʼxkʼe ribʼ saʼ junpaat re junaq.\nLi naqatzol: wi nakatwank rikʼin junaq li poyanam naq toj maajiʼ nekexsumlaak, inkʼaʼ yooqat roxloqʼinkil aawibʼ (Romanos 1:24). Laatibʼel wank xwankil. Maasi!\nKawresi laachʼool ut matwank rikʼin wi toj maajiʼ nekexsumlaak (1 Tesalonicenses 4:3). Naq tatsumlaaq, tatruuq xbʼaanunkil chi sa saʼ laachʼool. Ut inkʼaʼ tchʼinanq laachʼool chirix li xaabʼaanu chi moko yooq ta aakʼaʼuxl chi moko rahaq ta saʼ laachʼool; aʼin nekeʼxkʼul li nekeʼwank rikʼin junaq li poyanam naq toj maajiʼ nekeʼsumlaak (Proverbios 7:22, 23; 1 Corintios 7:3).\nWi junaq li al malaj li ixqaʼal nakatxra, peʼyaal naq traj naq us wanqat ut sahaq saʼ laachʼool?\nUt wi yaal raj naq naraj li us choʼq aawe, ma tixpatzʼ raj aawe naq taabʼaanu junaq li naʼlebʼ li tatxkʼe saʼ chʼaʼajkilal chiru li Yos? (Hebreos 13:4).\nCHOʼQ REHEBʼ LI IXQAʼAL\nNaabʼalebʼ li saaj al nekeʼxye naq maajunwa raj teʼsumlaaq rikʼin junaq ixqaʼal li ak xwank chiruhebʼ xbʼaan naq nekeʼraj junaq li ixqaʼal li toj maajiʼ nawank rikʼin winq.\nMa nasachk aachʼool xnawbʼal li nekeʼxye? Maare inkʼaʼ twulaq chaawu rabʼinkil. Abʼan jultikoʼq aawe naq saʼ li sine ut saʼ li kaxmu nekeʼxkʼut naq ebʼ li saaj nekeʼxkʼe ribʼ rikʼinebʼ li rech saajilal ut maajunwa nekeʼxye naq yiibʼru li nekeʼxbʼaanu, malaj nakʼanjelak re rilbʼal ma tzʼaqal yaal naq nekeʼxra ribʼ.\nAbʼan, maapaabʼ aʼin! Wi jun li al yook aaqʼunbʼesinkil re naq taakʼe aawibʼ re, moko yook ta aakʼoxlankil yook bʼan xkʼoxlankil ribʼ aʼan (1 Corintios 13:4, 5).\nCHOʼQ REHEBʼ LI SAAJ AL\nWi wankat saʼ sumʼaatin rikʼin jun li ixqaʼal, kʼoxla aʼin: «Ma tzʼaqal yaal naq ninra?». Wi joʼkan, chanru tatruuq xkʼutbʼesinkil chiru naq nakaara? Rikʼin xkʼebʼal aachʼool chi xpaabʼankil li xchaqʼrabʼ li Yos, wanq aanaʼlebʼ re naq inkʼaʼ taakʼe aawibʼ chi aaleek, ut nimaq laarahom re naq inkʼaʼ taabʼaanu junaq li naʼlebʼ li tkʼehoq re saʼ chʼaʼajkilal.\nWi nakaayuʼami ebʼ li chaabʼil naʼlebʼ aʼin, maare li ixqaʼal aʼin trekʼa ribʼ joʼ li ixqaʼal re Sunem. Li ixqaʼal aʼin saq chaq li xyuʼam ut kixye: «Linrahom aʼan we laaʼin, ut laaʼin rehin» (El Cantar de los Cantares 2:16). Aʼin naraj xyeebʼal naq junelik yooq chi nimank li xrahom chaawix!\nEBʼ LI NAʼLEBʼ\nNaq junaq li al t-oq aaqʼunbʼesinkil re naq tatwanq rikʼin, maare tixye aawe: «Wi nikinaara, taabʼaanu raj wikʼin», matxuwak chi xyeebʼal re: «Ut wi laaʼat nikinaara, moko taapatzʼ ta raj we aʼin».\nNaq wanqex eejunes, maabʼaanu junaq li naʼlebʼ li inkʼaʼ raj taabʼaanu chiru laanaʼ laayuwaʼ.\nKʼaru taaye re li poyanam li naraj yoklaak aawikʼin?\nJoqʼe tchʼaʼajkoʼq raj chaawu xyeebʼal re inkʼaʼ?\nKʼaru taabʼaanu re naq inkʼaʼ tkʼulmanq aʼin?


Efesios 1 - Sagrada Biblia [[Sagrada Biblia] Qeqchi Bible]\nLâin laj Pablo. Lâin x-apóstol li Jesucristo xban nak jo'can quiraj li Dios. Yôquin chixtz'îbanquil li hu a'in êriq'uin lâex laj pâbanel li cuanquex Efeso. Yôquin chi tz'îbac êriq'uin chêjunilex lâex li nequeq'ue êch'ôl chixpâbanquil li Jesucristo.\nChicuânk taxak êriq'uin li ruxtân ut li tuktûquil usilal li naxq'ue li Dios li kaYucua' ut li naxq'ue li Kâcua' Jesucristo.\nLok'oninbil taxak li Dios lix Yucua' li Kâcua' Jesucristo. Xban nak junajo chic riq'uin li Cristo, li Dios naxq'ue chak ke chixjunil li kosobtesinquil li nachal chak sa' choxa.\nNak toj mâji' naxyîb chak li ruchich'och' li Dios, ac sic'bil chak ku xban sa' xc'aba' li Jesucristo, re nak tîcak li kayu'am ut mâc'a'ak chic kamâc.\nXban nak nocoxra, jo'can nak quixsic' chak ku re nak lâako chic li ralal xc'ajol sa' xc'aba' li Jesucristo. Quixbânu chi jo'can xban nak jo'can quiraj.\nJo'can nak chikalok'onihak ru li Dios xban nak yal chi mâtan quiruxtâna ku nak quixtakla chak li Ralal li k'axal raro xban.\nLi rusilal quixq'ue ke chi numtajenak xq'uial ut quixq'ue kana'leb re nak takatau ru lix yâlal.\nUt quixc'utbesi chiku li na'leb li mukmu nak quicuan chak junxil, a' li qui-ala sa' xch'ôl xbânunquil nak quixtakla chak li Jesucristo.\nTâcuulak xk'ehil nak tâtz'aklok ru chixjunil jo' naraj li Dios. Tixjunaji chixjunil li c'a'ru cuan jo' sa' choxa jo' sa' ruchich'och'. Ut a' chic li Cristo tâjolomînk re chixjunil.\nLâo aj judío sic'bil ku xban li Dios chok' ralal xc'ajol sa' xc'aba' li Cristo. A'in qui-uxman xban nak jo'can quiraj li Dios ut xban nak a'an yal re sa' xbên chixjunil.\nQuixbânu chi jo'can re nak lok'oninbilak ru kaban lâo li co-oybenin re li Cristo nak toj mâji' nac'ulun sa' ruchich'och'.\nUt jo'can ajcui' lâex li mâcua'ex aj judío. Nak xerabi lix yâlal li colba-ib, lâex xepâb li Cristo ut xec'ul li Santil Musik'ej, li quiyechi'îc êre chok' retalil nak lâex chic li ralal xc'ajol.\nLi Santil Musik'ej quiq'uehe' ke chok' retalil nak takac'ul chixjunil li yechi'inbil ke xban li Dios ut tâtz'aklok ru li kacolbal. Jo'can nak lok'oninbilak ru riq'uin lix nimal xcuanquilal.\nLâin xcuabi resil nak chi anchal êch'ôl nequepâb li Kâcua' Jesucristo ut xcuabi resil nak nequera lê rech aj pâbanelil.\nJo'can nak junelic ninbantioxin chiru li Dios ut yôquin chi tijoc chêrix.\nNintijoc chiru li nimajcual Dios, lix yucua' li Kâcua' Jesucristo, ut nintz'âma chiru nak tixq'ue êna'leb re nak têtau ru chi tz'akal lix na'leb li Dios ut re nak têtau ru lix yâlal chi us.\nNintz'âma chiru li Dios nak tixq'ue êna'leb re nak têtau ru c'a'ru lê lok'laj mâtan li yôquex chiroybeninquil xban nak sic'bil êru xban li Dios. Têc'ul lê mâtan êrochbeneb chixjunileb laj pâbanel.\nUt nintz'âma ajcui' chiru li Dios nak tixq'ue êna'leb re nak tênau nak k'axal nim lix cuanquil sa' kabên lâo li nocopâban re.\nUt a'an ajcui' lix nimal xcuanquil li quicuaclesin re li Cristo chi yo'yo sa' xyânkeb li camenak ut quixc'ojob sa' xnim uk' li Dios aran sa' li santil choxa ut quixq'ue xcuanquil.\nK'axal nim xcuanquil li Cristo sa' xbêneb chixjunileb li ángel ut li mâus aj musik'ej ut sa' xbêneb li cuanqueb xcuanquil chi taklânc sa' choxa jo' sa' ruchich'och'. K'axal nim sa' xbên chixjunil li c'a'ak re ru li cuanqueb xcuanquil anakcuan ut chi junelic k'e cutan.\nLi Dios quixq'ue chixjunil rubel xcuanquil li Cristo ut quixq'ue li Cristo chi jolomînc reheb laj pâbanel ut a'an chic yal re sa' xbêneb.Li Cristo a'an li najolomin ke lâo aj pâbanel. Ut lâo chanchano li rok ruk' nak cuanco. Junak li tz'ejcualej moco tz'akal ta re ru cui mâc'a' lix jolom. Jo'can ajcui' junak li jolomej, cui mâc'a' li rok ruk' inc'a' tz'akal re ru. Jo'can nak tento nak li Cristo tâjolomînk ke lâo aj pâbanel ut lâo cuânko jo' li rok ruk' li Cristo.\nLi Cristo a'an li najolomin ke lâo aj pâbanel. Ut lâo chanchano li rok ruk' nak cuanco. Junak li tz'ejcualej moco tz'akal ta re ru cui mâc'a' lix jolom. Jo'can ajcui' junak li jolomej, cui mâc'a' li rok ruk' inc'a' tz'akal re ru. Jo'can nak tento nak li Cristo tâjolomînk ke lâo aj pâbanel ut lâo cuânko jo' li rok ruk' li Cristo.


Resil Xyuʼamebʼ li Winq ut Ixq saʼ li Santil Hu - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nCHIXJUNIL li tz'iib'anb'il sa' li tasal hu a'in, kik'ulmank ut isinb'il chaq sa' li Santil Hu. Sa'eb' li tzolom naxch'olob' chanru kixyoob'tesi li Yos chixjunil li k'a'aq re ru ut chanru li qayu'am anaqwan. Naxch'olob' ajwi' k'aru tixb'aanu li Yos sa' li kutan chaalel.\nLi tasal hu naxye k'aru chaab'il na'leb' wank sa' li Santil Hu. Naxye k'aru xe'xb'aanu chaq eb' li poyanam. Naxye ajwi' naq eb' li poyanam naru te'wanq xyu'am chi junelik sa' li Sahilal Na'ajej arin sa' Ruuchich'och'.\nChisa' li tasal hu a'in wank 116 chi tzolom ut tusb'il sa' waqxaqib' tasal. Sa' xtiklajik li junjunq chi tasal naxye b'ayaq chirix k'aru na'aatinak li tasal a'in. Eb' li tzolom tustuukeb' ru jo' chanru kik'ulmank chaq. Chi jo'kan taatzol joq'e kik'ulmank chixjunil a'in.\nMoko ch'a'aj ta xtawb'al ru eb' li junjunq chi tzolom. Eb' li kok'al te'ruuq rilb'al li hu a'in. Eb' li na'b'ej yuwa'b'ej te'xk'e reetal naq eb' li xkok'al sahaqeb' sa' xch'ool chi rab'inkil naab'al sut eb' li tzolom a'in. Sa' li tasal hu a'in wank naab'al chaab'il na'leb', jo'kan naq yiib'anb'il cho'q re chixjunileb' li qas qiitz'in.\nEb' li junjunq chi tzolom isinb'il chaq sa' li Santil Hu. Jo'kan naq, tento naq taasik' eb' li raqal li Santil Hu li wank sa'eb' li tzolom. Naq taachoy rilb'al jun li tzolom chaawil eb' li patz'om re naq taanaw xsumenkil. Chixjunil li patz'om taataw chirix li tzolom 116.\nChixjunil li raqal li Santil Hu, li wank sa' li tasal hu a'in moko tz'iib'anb'il ta jo' chanru natawmank sa' li Santil Hu. Ut moko ch'a'aj ta tz'iib'anb'il, re naq eb' li kok'al te'xtaw ru. Sa' li raqik li junjunq chi tzolom taataw naq isinb'il chaq sa' li Santil Hu.


2 CORINTIOS 2 KEK - Joˈcan nak xincˈoxla nak toj ma̱jiˈ - Bible Gateway\n2 CORINTIOS 2 Kekchi (KEK)\n2 Joˈcan nak xincˈoxla nak toj ma̱jiˈ chic tinxic e̱riqˈuin xban nak incˈaˈ nacuaj xqˈuebal xrahil e̱chˈo̱l. 2 Cui inma̱c la̱in nak ta̱rahokˈ e̱chˈo̱l, ¿ani ta chic ta̱qˈuehok xsahil inchˈo̱l la̱in xban nak caˈaj cuiˈ la̱ex nequeqˈue xsahil inchˈo̱l? Cui ta xincuulac e̱riqˈuin xinqˈue raj xrahil e̱chˈo̱l. 3 Joˈcan nak xintzˈi̱ba li hu li xintakla e̱riqˈuin. Incˈaˈ xco̱in e̱riqˈuin xban nak incˈaˈ xcuaj xrahoˈ inchˈo̱l e̱ban la̱ex li xeqˈue raj xsahil inchˈo̱l. Ninnau nak nasahoˈ ajcuiˈ e̱chˈo̱l la̱ex cui sa saˈ inchˈo̱l la̱in. 4 Nak xintzˈi̱bac e̱riqˈuin xinyotˈeˈ ut xinya̱bac xban nak xrahoˈ saˈ inchˈo̱l. Incˈaˈ xintzˈi̱bac e̱riqˈuin re xqˈuebal xrahil e̱chˈo̱l. Re ban nak te̱nau nak kˈaxal raro̱quex inban.\nChecuyak xma̱c li quixba̱nu li incˈaˈ us\n5 Li ani quixqˈue xrahil inchˈo̱l xban li incˈaˈ us quixba̱nu, moco caˈaj cuiˈ la̱in ta quixqˈue xrahil inchˈo̱l. Quixqˈue aj ban cuiˈ xrahil e̱chˈo̱l la̱ex. Aban ma̱re cuan ajcuiˈ incˈaˈ quirahoˈ xchˈo̱l xban. Abanan ninnau nak cuan ajcuiˈ queˈrahoˈ xchˈo̱l xban. Incˈaˈ nacuaj xkˈusbal chi kˈaxal cau. 6 Tzˈakal lix kˈusbal li yo̱ chixcˈulbal e̱riqˈuin. 7 Us cui te̱cuy xma̱c anakcuan ut te̱cˈojob xchˈo̱l xban nak naru nachˈinan cuiˈchic xchˈo̱l. 8 Nintzˈa̱ma che̱ru nak checˈutak chiru nak nequera. 9 Xban aˈan nak xintzˈi̱bac e̱riqˈuin junxil. Ut xintzˈi̱bac ajcuiˈ xban nak nacuaj xnaubal ma te̱ba̱nu chixjunil li cˈaˈru ninye e̱re. 10 Cui te̱cuy xma̱c aˈan la̱in tincuy ajcuiˈ xma̱c. Li ani te̱cuy xma̱c la̱ex, tincuy ajcuiˈ xma̱c la̱in. Cui ani nincuy xma̱c, aˈan ninba̱nu re e̱tenkˈanquil ajcuiˈ la̱ex. Ut li Cristo naxnau nak ninba̱nu chi anchal inchˈo̱l. 11 Takacuy xma̱c re nak laj tza incˈaˈ ta̱numta̱k saˈ kabe̱n xban nak chikajunilo ac nakanau nak aˈan cuan xnaˈleb chi balakˈic.\nLaj Pablo ra saˈ xchˈo̱l xban nak ma̱ ani laj Tito aran Troas\n12 Nak quincuulac saˈ li tenamit Troas chi cˈanjelac chiru li Ka̱cuaˈ, kˈaxal queˈxqˈue xchˈo̱l chirabinquil nak quinchˈolob xya̱lal li colba‑ib saˈ xcˈabaˈ li Jesucristo. 13 Abanan nak quincuulac Troas quirahoˈ inchˈo̱l xban nak ma̱ ani aran li kaherma̱n Tito chixyebal cue chanru cuanquex. Joˈcan nak quinchakˈrabiheb ut quincˈulun arin saˈ li naˈajej Macedonia.\nLa̱o taklanbilo xban li Dios chixchˈolobanquil xya̱lal chirix li Jesucristo\n14 Nakabantioxi re li Dios xban nak yalak bar nocoxic li Cristo nacˈamoc be chiku ut naxqˈue kacuanquilal chi e̱lc chi us riqˈuin chixjunil. Nak nakachˈolob xya̱lal li Cristo, chanchan xbo̱c li sununquil ban li naxic yalak bar. 15 Chanchano li sununquil ban li quixmayeja li Cristo chiru li Dios. Lix bo̱c nacuulac riqˈuineb li nequeˈcoleˈ ut nacuulac ajcuiˈ riqˈuineb li nequeˈsach. 16 Chiruheb li nequeˈsach chanchan xchuhil li camenak li nacamsin. Abanan chiruheb li nequeˈcoleˈ chanchan jun sununquil ban li naqˈuehoc yuˈam. ¿Ani tzˈakal cuan xnaˈleb chixchˈolobanquil li xya̱lal li colba‑ib? 17 Caˈaj cuiˈ la̱o li taklanbilo xban li Dios. Chi anchal kachˈo̱l nococˈanjelac chiru li Dios saˈ xcˈabaˈ li Cristo xban nak reho chic. Moco juntakˈe̱to ta riqˈuineb li jun chˈol chic li incˈaˈ nequeˈxqˈue xlokˈal li ra̱tin li Dios. Chanchaneb aj yaconel nak nequeˈxsicˈ xtumineb riqˈuin xyebal li ra̱tin li Dios.


Resil li Santil Hu: Chalen Ke’wank Chaq Babilonia Toj Naq Ke’xyiib’ Wi’ Chik li Xnub’aal li Tenamit Jerusalen - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nNaq eb' laj Israel ke'wank chaq cho'q moos sa' li tenamit Babilonia, ke'yale'k rix eb' li xpaab'al. Laj Sadrac, laj Mesac ut laj Abednego ke'kute'k sa' xaml. Ab'an li Yos kikolok reheb'. Eb' laj Medos ut eb' laj Persas ke'elk chi'us sa' li yalok chiruheb' laj Babilonia. Laj Daniel kikute'k sa' xyanqeb' li kaqkoj ut li Yos kikolok re.\nLaj Ciro, li awab'ej re Persa, kirisiheb' laj Israel cho'q moos sa' li tenamit Babilonia. Eb' laj Israel ke'sutq'iik sa' li xtenamiteb' naq kitz'aqlok ru li 70 chihab' ut ke'ok xyiib'ankil wi' chik li Rochoch li Yos aran Jerusalen. Ab'an li xik' neke'ilok ke'xram chiruheb' li k'anjel a'in. Chiru 22 chihab' tana ke'xchoy xyiib'ankil li Rochoch li Yos.\nAk kinume'k 47 chihab' naq ke'xchoy xyiib'ankil li Rochoch li Yos naq laj Esdras kisutq'iik Jerusalen re xyiib'ankil chi'us li Rochoch li Yos. Chirix chik a'an naq kinume'k 13 chihab' laj Nehemias kixtenq'aheb' laj Israel chi xyiib'ankil li xnub'aal li tenamit Jerusalen. Chixjunil li RO' Tasal a'in kik'ulmank chiru 152 chihab'.


APOCALIPSIS 20 KEK - Li jun mil chihab - Quicuil jun chic li - Bible Gateway\nAPOCALIPSIS 20 Kekchi (KEK)\nLi jun mil chihab\n20 Quicuil jun chic li ángel yo̱ chak chi cubec saˈ choxa. Cuan chak saˈ rukˈ xlauhil li nimla chamal jul joˈ ajcuiˈ jun li nimla cadena. 2 Quixchap li dragón. Aˈan li cˈantiˈ li ac cuan ajcuiˈ chak najter. Aˈan laj tza. Satanás nayeman re. Nak quixchap, quixbacˈ ut quixcanab chi bacˈbo chiru jun mil chihab. 3 Quixcut saˈ li nimla chamal jul ut quixtzˈap xbe̱n ut quixqˈue jun sello chiru re nak incˈaˈ chic tixbalakˈiheb li tenamit chiru li jun mil chihab. Chirix aˈan ta̱achˈaba̱k. Abanan incˈaˈ najt ta̱cua̱nk. 4 Ut quicuileb li cˈojariba̱l li queˈcˈojla cuiˈ li queˈqˈueheˈ xcuanquil chi rakoc a̱tin. Queˈcuil li queˈcamsi̱c xban nak queˈxchˈolob resil li Jesús ut xban nak queˈxchˈolob ra̱tin li Dios. Incˈaˈ queˈxlokˈoni li joskˈ aj xul chi moco lix jalam u̱ch. Ut incˈaˈ quiqˈueheˈ retalil li xul saˈ xpe̱quemeb chi moco chi rukˈeb. Queˈcuacli cuiˈchic chi yoˈyo ut queˈcuan xcuanquil rochbeneb li Cristo chiru jun mil (1,000) chihab. 5 Aˈan aˈin li xbe̱n cuaclijiqueb li camenak chi yoˈyo. Ut eb li camenak jun chˈol chic incˈaˈ queˈcuacli chi yoˈyo toj ta̱tzˈaklok ru li jun mil chihab. 6 Us xak reheb li teˈtzˈako̱nk saˈ li xbe̱n cuaclijiqueb li camenak chi yoˈyo. Aˈaneb li ralal xcˈajol li Dios. Ut lix cab li ca̱mc, ma̱cˈaˈak chic xcuanquil saˈ xbe̱neb. Aˈanakeb chic li teˈcˈanjelak chiru li Dios ut chiru li Cristo chokˈ aj tij. Ut teˈcua̱nk xcuanquileb rochben li Cristo chiru jun mil chihab.\nQuisacheˈ xcuanquil laj tza\n7 Nak acak xnumeˈ li jun mil chihab, ta̱achˈaba̱k laj tza ut ta̱e̱lk saˈ li nimla chamal jul li tzˈaptzˈo cuiˈ. 8 Ut ta̱xic saˈ chixjunil li ruchichˈochˈ chixbalakˈinquileb li tenamit yalak bar joˈ li cuanqueb aran Gog ut Magog. Ut tixchˈutubeb re nak teˈpletik. Kˈaxal nabalakeb joˈ xqˈuial li cocˈ ru li samaib li cuan chire li palau. 9 Yalak bar saˈ ruchichˈochˈ teˈcha̱lk chi pletic ut teˈxsut li tenamit li raro xban li Dios li cuanqueb cuiˈ li ralal xcˈajol. Li Dios tixtakla chak li xam saˈ choxa ut tixsach ruheb chixjunileb li xicˈ nequeˈiloc re. 10 Ut laj tza li quibalakˈin reheb ta̱cutekˈ saˈ xxamlel li azufre li chanchan nimla palau li cuanqueb cuiˈ li joskˈ aj xul ut li profeta aj balakˈ. Ut aran teˈrahobtesi̱k chi kˈek chi cutan chi junelic kˈe cutan.\nNak ta̱rakekˈ a̱tin saˈ rosoˈjic li ruchichˈochˈ\n11 Ut quicuil jun li saki cˈojariba̱l. Ut li Jun li chunchu aran kˈaxal nim xcuanquil. Xban xnimal xcuanquil, ma̱cˈaˈ chic li ruchichˈochˈ ut ma̱cˈaˈ chic li choxa. Queˈsach chi junaj cua nak quicuil. 12 Ut queˈcuil chixjunileb li camenak, joˈ ni̱nk joˈ cocˈ, xakxo̱queb chiru li chunchu saˈ li cˈojariba̱l. Ut queˈteli li hu li tzˈi̱banbil cuiˈ lix yehom xba̱nuhomeb. Ut quiteheˈ ajcuiˈ li hu li tzˈi̱banbil cuiˈ xcˈabaˈeb li cuanqueb xyuˈam chi junelic. Ut quirakeˈ a̱tin saˈ xbe̱neb li camenak aˈ yal chanru lix yehom xba̱nuhomeb joˈ tzˈi̱banbil retalil saˈ li hu. 13 Chixjunileb li camenak cuanqueb aran, joˈ eb li queˈcam saˈ haˈ joˈqueb ajcuiˈ li queˈmukeˈ. Quirakeˈ a̱tin saˈ xbe̱neb chixjunileb aˈ yal chanru lix yehom xba̱nuhomeb. 14 Ut quisacheˈ xcuanquil li ca̱mc, ut quisacheˈ ajcuiˈ li naˈajej li nequeˈxic cuiˈ li camenak. Queˈcuteˈ saˈ li xam li chanchan palau. Li xam aˈan, aˈan li xcab ca̱mc. 15 Ut li ani incˈaˈ quitaˈeˈ xcˈabaˈeb saˈ li hu li tzˈi̱banbil cuiˈ xcˈabaˈeb li cuanqueb xyuˈam chi junelic, aˈaneb li queˈcuteˈ saˈ li xam li chanchan palau.


SAN JUAN 3 KEK - La j Nicodemo quicuulac chi a̱tinac - Bible Gateway\nSAN JUAN 3 Kekchi (KEK)\nLa j Nicodemo quicuulac chi a̱tinac riqˈuin li Jesús\n3 Quicuan jun li cui̱nk aj fariseo aj Nicodemo xcˈabaˈ. Aˈan xcomoneb li nequeˈtaklan saˈ xya̱nkeb laj judío. 2 Saˈ jun li kˈojyi̱n laj Nicodemo quicuulac chi a̱tinac riqˈuin li Jesús ut quixye re: ―At tzolonel, la̱o nakanau nak riqˈuin li Dios chalenakat chak chokˈ aj tzolol ke xban nak ma̱ ani ta̱ru̱k tixba̱nu li milagros li nacaba̱nu la̱at cui ta ma̱cuaˈ riqˈuin xcuanquil li Dios, chan. 3 Quichakˈoc li Jesús ut quixye re: ―Relic chi ya̱l ninye a̱cue, ma̱ ani naru ta̱oc rubel xnimajcual cuanquilal li Dios cui incˈaˈ ta̱yoˈla̱k cuiˈchic xcaˈ sut, chan li Jesús. 4 Laj Nicodemo quixye re: ―¿Chan ta cuiˈ ru nak ta̱yoˈla̱k cuiˈchic xcaˈ sut junak cui̱nk? ¿Ma ta̱ru̱k ta biˈ ta̱oc cuiˈchic riqˈuin lix naˈ ut ta̱yoˈla̱k cuiˈchic xcaˈ sut? chan. 5 Quichakˈoc li Jesús ut quixye re: ―Relic chi ya̱l ninye a̱cue nak ani incˈaˈ ta̱yoˈla̱k riqˈuin haˈ ut riqˈuin li Santil Musikˈej moco ta̱ru̱k ta ta̱oc rubel lix nimajcual cuanquilal li Dios. 6 Li ani yoˈlajenak riqˈuin lix naˈ xyucuaˈ cuan xyuˈam saˈ ruchichˈochˈ. Abanan li ani yoˈlajenak riqˈuin li Santil Musikˈej cuan xyuˈam chi junelic. 7 Misach a̱chˈo̱l xban nak xinye a̱cue nak tento tatyoˈla̱k cuiˈchic xcaˈ sut. 8 Li ikˈ nanumeˈ bar naraj chi incˈaˈ nacanau bar nachal chak chi moco nacanau bar yo̱ chi xic. Incˈaˈ nacacuil ru. Caˈaj cuiˈ lix ya̱b nacacuabi nak nanumeˈ. Joˈcan ajcuiˈ lix yuˈameb li yoˈlajenakeb riqˈuin li Santil Musikˈej. Cuan xyuˈameb chi junelic chi incˈaˈ nacanau chi tzˈakal chanru, chan li Jesús. 9 Quichakˈoc laj Nicodemo ut quixye re: ―¿Chanru nak nacˈulman aˈin? Incˈaˈ nintau ru, chan. 10 Li Jesús quixye re: ―La̱at aj tzolol reheb laj Israel ut incˈaˈ nacatau ru li yo̱quin chixyebal. 11 Relic chi ya̱l ninye e̱re: La̱o nocoa̱tinac chirix li nakanau. Ut nakachˈolob resil li cˈaˈru nakil. Abanan la̱ex incˈaˈ nequecˈu̱luban li cˈaˈru nakachˈolob xya̱lal che̱ru. 12 La̱at incˈaˈ nacapa̱b li cˈaˈru ninye a̱cue chirix li cˈaˈru nacˈulman saˈ ruchichˈochˈ. ¿Ma tojaˈ ta chic ta̱pa̱b nak tinye a̱cue li choxahil naˈleb? 13 Ma̱ ani quicuulac saˈ choxa. Caˈaj cuiˈ la̱in li Cˈajolbej. La̱in xinchal chak saˈ choxa. 14 Nak toj cuanqueb laj judío saˈ li chaki chˈochˈ, laj Moisés quixtaksi chiru jun cheˈ jun li cˈantiˈ yi̱banbil riqˈuin li chˈi̱chˈ bronce. Joˈcan ajcuiˈ la̱in li Cˈajolbej. Tento nak tintaksi̱k chiru jun li cheˈ, 15 re nak chixjunileb li teˈpa̱ba̱nk cue la̱in incˈaˈ teˈsachk. Teˈcua̱nk ban xyuˈam chi junelic. 16 Li Dios cˈajoˈ nak quixraheb li cuanqueb saˈ ruchichˈochˈ nak quixqˈue li Ralal junaj chi ribil re nak chixjunileb li ani teˈpa̱ba̱nk re incˈaˈ teˈsachk. Ta̱cua̱nk ban xyuˈameb chi junelic. 17 Li Dios incˈaˈ quixtakla chak li Ralal saˈ ruchichˈochˈ chixtenebanquil li tojba ma̱c saˈ xbe̱neb li cuanqueb saˈ ruchichˈochˈ. Quixtakla ban chak re nak saˈ xcˈabaˈ aˈan teˈcolekˈ. 18 Li ani napa̱ban re, ma̱cˈaˈ li tojba ma̱c saˈ xbe̱n. Abanan li ani incˈaˈ napa̱ban re, ac cuan li tojba ma̱c saˈ xbe̱n xban nak incˈaˈ xpa̱b li Ralal li Dios, li junaj chi ribil. 19 Xban nak incˈaˈ nequeˈpa̱ban, cuan li tojba ma̱c saˈ xbe̱neb. Li Cˈajolbej quicˈulun saˈ ruchichˈochˈ chixcˈutbal li xya̱lal chiruheb li cuanqueb saˈ ruchichˈochˈ. Aˈan chanchan li cutan. Abanan eb li cuanqueb saˈ ruchichˈochˈ kˈaxal queˈraj cua̱nc saˈ xkˈojyi̱nal ru li ma̱c ut incˈaˈ queˈraj cua̱nc saˈ li cutan xban nak incˈaˈ us lix naˈlebeb. 20 Li ani nequeˈxba̱nu li ma̱usilal, xicˈ nequeˈril li xya̱lal. Incˈaˈ nacuulac chiruheb cua̱nc saˈ xya̱lal xban nak incˈaˈ nequeˈraj ta̱cˈutu̱nk li ma̱usilal nequeˈxba̱nu. 21 Abanan li ani cuanqueb saˈ ti̱quilal, nequeˈcuulac chiru cua̱nc saˈ xya̱lal re nak ta̱cˈutu̱nk nak nequeˈxba̱nu li cˈaˈru naraj li Dios, chan li Jesús.\nLaj Juan naxchˈolob cuiˈchic xya̱lal nak li Jesús aˈan li Mesías\n22 Chirix chic aˈin, li Jesús co̱ saˈ li naˈajej Judea rochbeneb lix tzolom. Aran queˈcana cuib oxib cutan ut yo̱ chi cubsi̱nc haˈ. 23 Laj Juan laj Cubsihom Haˈ yo̱ ajcuiˈ chi cubsi̱nc haˈ saˈ li naˈajej Enón li cuan nachˈ riqˈuin li naˈajej Salim xban nak aran cuan nabal li haˈ. Ut nequeˈcuulac li cristian riqˈuin ut naxcubsi xhaˈeb. 24 Aˈin quicˈulman nak toj ma̱jiˈ quiqˈueheˈ saˈ tzˈalam laj Juan. 25 Queˈoc chixcuechˈinquil ribeb lix tzolom laj Juan riqˈuineb laj judío. Queˈxcuechˈi ribeb chirix li cubi haˈ li yo̱queb chixba̱nunquil. 26 Queˈcuulac lix tzolom laj Juan riqˈuin ut queˈxye re: ―At tzolonel, li cui̱nk li quicuulac a̱cuiqˈuin aran jun pacˈal li nimaˈ Jordán, li cachˈolob chak resil chiku, aˈan yo̱ chi cubsi̱nc haˈ. Ut chixjunileb li cristian yo̱queb chi cuulac riqˈuin, chanqueb. 27 Quichakˈoc laj Juan ut quixye: ―Junak cui̱nk ma̱cˈaˈ cˈaˈru tixba̱nu chi incˈaˈ ta qˈuebil re xban li Dios. 28 La̱ex querabi ajcuiˈ chak nak quinye nak moco la̱in ta li Cristo. Yal taklanbilin ban chak xbe̱n cua chiru aˈan chixchˈolobanquil li resilal. 29 Junak cui̱nk xic re chi sumla̱c cuan li ixakilbej riqˈuin. Ut li rami̱g cuan aran ut nasahoˈ saˈ xchˈo̱l chirabinquil li naxye li be̱lomej. Li Cristo, aˈan joˈ jun li be̱lomej ut la̱in yal joˈ jun li rami̱g. La̱in nasahoˈ saˈ inchˈo̱l nak yo̱queb chi xic li cristian riqˈuin xban nak aˈan li tzˈakal aj Colonel. 30 Tento nak aˈan ta̱nima̱nk xcuanquil ut la̱in ta̱cube̱k incuanquil, chan laj Juan.\nLi xchal chak saˈ choxa, aˈan li kˈaxal nim xcuanquil\n31 Ut quixye ajcuiˈ laj Juan: ―Aˈan xchal chak saˈ choxa ut kˈaxal nim xcuanquil saˈ xbe̱n chixjunil. La̱in quinyoˈla saˈ ruchichˈochˈ ut rehin ajcuiˈ li ruchichˈochˈ. Ut nina̱tinac chirix li cˈaˈru nacˈulman saˈ ruchichˈochˈ. Li jun li xchal chak saˈ choxa, aˈan li kˈaxal nim xcuanquil saˈ xbe̱n chixjunil. 32 Ut li cˈaˈru quiril ut quirabi, aˈan li naxchˈolob xya̱lal. Abanan moco qˈuiheb ta li nequeˈpa̱ban re li cˈaˈru naxye. 33 Abanan li ani naxpa̱b li cˈaˈru naxye, riqˈuin aˈan naxcˈut nak naxpa̱b nak tzˈakal ya̱l li cˈaˈru yebil xban li Dios. 34 Li Jesucristo, aˈan taklanbil chak xban li Dios ut naxye li cˈaˈru nayeheˈ re xban li Dios xban nak li Santil Musikˈej cuan riqˈuin chi tzˈakal. 35 Li Acuabej Dios naxra li Ralal ut quixkˈaxtesi chixjunil saˈ rukˈ aˈan, ut aˈan chic yal re saˈ xbe̱n. 36 Li ani napa̱ban re li Cˈajolbej cuan xyuˈam chi junelic. Ut li ani incˈaˈ napa̱ban re li Cˈajolbej incˈaˈ ta̱cua̱nk xyuˈam chi junelic. Cuan ban li tojba ma̱c saˈ xbe̱n, chan laj Juan.


Resil li Santil Hu: Li Jesus Kich'oolanink - Li naʼaj aʼin xaqabʼanbʼil xbʼaanebʼ laj Testiiw re li Jehobʼa\nK'A'UT naq ke'xkamsi laj Juan li kisub'uk re li Jesus sa' ha'? Li xHerodias, li rixaqil li awab'ej, xik' naril laj Juan, jo'kan naq kixb'aanu naq laj Herodes, li awab'ej tixtaqla xch'otb'al li xjolom laj Juan. Nimla maak ke'xb'aanu re laj Juan!\nK'ajo' naq kiraho'k sa' xch'ool li Jesus naq kirab'i a'in, jo'kan naq xko xjunes sa' jun li na'aj. Li tenamit kitaqenk re ut naq li Jesus kiril a'in, kixtoq'ob'a ruheb'. Jo'kan naq ki'ok chi aatinak chirix li xNimajwal Awab'ejilal li Yos ut ki'ok chi xk'irtasinkileb'.\nAk yook chi ok li q'oqyink, naq eb' li xtzolom ke'xye re: ‹Ak x'ewuuk ut maak'a' wank sa' li na'aj a'in. Taqlaheb' li qas qiitz'in re naq te'xloq' chaq xtzakahemq sa' junaq reheb' li k'aleb'aal›.\nLi Jesus kixye: ‹Moko aajel ta naq te'xik. Laa'ex texk'ehoq reheb' chi wa'ak›. Li Jesus kixye re laj Felipe: ‹B'ar tqaloq' xtzakahemq li qas qiitz'in?›\nLaj Felipe kixye re li Jesus: ‹Naab'al tumin na'ajmank re naq te'ruuq chi wa'ak chixjunileb'›. Toja' naq kixye laj Andres: ‹Rik'in li ch'ina'al a'in, wank oob' li kaxlan wa ut wiib' li kar. Ab'an moko ttz'aqloq ta cho'q re li tenamit›.\nLi Jesus kixye reheb' li xtzolom: ‹Yeehomaq re li tenamit naq te'hilanq sa' pach'aya'›. Chirix chik a'an, li Jesus kitijok chirix li tzakahemq, toja' naq kixjachi. Eb' li xtzolom li Jesus ke'ok xjek'inkil li kaxlan wa ut eb' li kar sa' xyanqeb' li 5.000 chi winq, wank ajwi' naab'al chi ixq ut kok'al. Chixjunileb' ke'wa'ak toj reetal ke'nujak. Ut toj kixokmank 12 chakach li tzakahemq.\nLi Jesus kixtaqlaheb' li xtzolom sa' jun li jukub' re naq te'xik sa' junpak'al li nima' Galilea. Sa' li q'oqyink naq yookeb' chi xik chiru ha', kichalk jun li nimla kaqsut-iq' ut ki'ok chi reek'asinkil chi kaw li jukub'. Eb' li xtzolom li Jesus ke'xuwak naq ke'ril a'in. Chirix chik a'an, ke'ril sa' xchamal li q'oqyink naq jun li winq yook chaq chi b'eek sa' xb'een li nima'. Jo'kan naq ke'xuwak ut ke'ok xjapb'al re, xb'aan naq ink'a' neke'xnaw k'aru a'an.\nLi Jesus kixye reheb': ‹Mexxuwak, laa'in!› Ab'an ink'a' ke'xpaab' re li Jesus. Jo'kan naq laj Pedro kixye re: ‹Wi laa'at, Qaawa', b'oqin re naq tinxik aawik'in›. Li Jesus kixye re laj Pedro: ‹Kim chintawb'al b'i'!› Toja' naq laj Pedro ki'elk sa' li jukub' ut ki'ok chi b'eek sa' xb'een li nima', ab'an kichalk xxiw ut ki'ok chi xik rub'el ha'. Li Jesus kikolok re.\nSa' jun chik kutan, li Jesus kixch'oolani ajwi' naab'al li tenamit. Kixb'aanu rik'in wuqub' chi kaxlan wa ut moko naab'al ta li kar. Ut chixjunileb' ke'wa'ak. Chaab'il kixb'aanu li Jesus. Naq li Jesus yooq chi awab'ejink sa' Ruuchich'och' maak'a'aq chik li rahilal.\nK’aru ke’xb’aanu re laj Juan? K’aru kixye li Jesus naq kirab’i li ke’xb’aanu re laj Juan?\nChanru kixk’eheb’ chi wa’ak li Jesus eb’ li tenamit li ke’taqenk re? Jo’nimal li tzakahemq kikanaak naq li tenamit kiraqe’k chi wa’ak?\nK’a’ut naq ke’xuwak eb’ li xtzolom li Jesus naq yookeb’ chi xik chiru ha’ ut k’aru kixk’ul laj Pedro?\nChanru kixk’eheb’ wi’ chik chi wa’ak li Jesus eb’ li tenamit?\nK’a’ut chaab’il t-awab’ejinq li Jesus sa’ li Ruuchich’och’?\nChaawil li naxye Mateo 14:1-32.\nK’aru naxye Mateo 14:23-32 chirix li xna’leb’ laj Pedro?\nChanru naxch’olob’ li Santil Hu naq laj Pedro us kik’oxlak ut kixjal xna’leb’? (Mat. 14:27-30; Juan 18:10; 21:7; Hech. 2:14, 37-40; 1 Ped. 5:6, 10.)\nChaawil li naxye Mateo 15:29-38.\nChanru kixk’utb’esi li Jesus naq oxloq’ chiru li kik’ehe’k re xb’aan li Xyuwa’? (Mat. 15:37; Juan 6:12; Col. 3:15.)\nChaawil li naxye Juan 6:1-21.\nLi Jesus kiroxloq’iheb’ li neke’taqlank sa’ li tenamit, chanru te’xk’am reheb’ rik’in li Jesus li neke’loq’onink re li Jehob’a? (Juan 6:15; Mat. 22:21; Rom. 12:2; 13:1-4.)


CHAAWIL SAʼ Aja Bashkir Cakchiquel (Central) Changana (Zimbabwe) Kabuverdianu Pidgin (Cameroon) Q’eqchi’ abé afrikáans ahanta albanés alemán alur amárico angolan sign language armenio asamés attié aucano aymara azerí azerí (alfabeto cirílico) bajo alemán bambara bassa de camerún bassa de liberia batak (dairi) batak (karo) batak (simalungun) batak (toba) baulé becol belize kriol bengalí birmano bislama boulou búlgaro cabilé camboyano catalán cebuano chavacano checo chichewa chino (tradicional) chino simplificado chitonga chitonga (zimbabwe) chitumbuka chiyao chokue chol chopi chuabo chuvash cibemba cingalés citonga comoriano de ngazidja congo coreano criollo de las seychelles criollo de reunión criollo haitiano criollo mauriciano criollo portugués croata damara dangme danés digor diula duala dusun efik emberá (catío) endebele endebele de Zimbabue endonga endáu enzema eslovaco esloveno español estonio ewé fante feroés finlandés fiyiano fon frafra francés ga galician galés garífuna georgiano gitonga gokana griego groenlandés guadeloupean creole guaraní guaraní boliviano guerze gujarati gun guna guéré hausa hebreo herero hiligaynon hindi hiri motu hmong holandés hunsrik húngaro iban ibanag ibinda ibo ilocano indonesio inglés irlandés ishan islandés isoko italiano japonés javanese kachin kannada kaonde kayin sgaw kazajo khana khasi kikongo kikuyu kiluba kimbundu kinande kiniaruanda kipende kirguís kiribatiano kirundi kisi kisii kisonge kpelle krio kurdo kurmanyí del Cáucaso kwangalí kwanyama kyangonde lahu lao latgalian lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas venezolana lengua de signos española lenguaje de señas alemán lenguaje de señas americano lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas ghanés lenguaje de señas griego lenguaje de señas guatemalteco lenguaje de señas holandés lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malasio lenguaje de señas neozelandés lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas rumano lenguaje de señas ruso lenguaje de señas tai lenguaje de señas zimbabuense lenie letón lhukonzo lifu lingala lituano lomue luganda lugbara lunda luo luvale macedonio macua malayo malayálam malgache maltés mam mambue-lungu mangareva maninkakan oriental mapudungún maratí marquesiano de Hiva Oa marquesiano de Nuku Hiva marshalés maya mazahua mazateco de Huautla mbukushu mendé meru mixe mixteco de guerrero mixteco de huajuapan mizo mongol more mískito navajo nepalés ngäbere (o guaymí) nias niueano noruego nuer nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otomí del valle del Mezquital pangasinán panjabí panjabí (escritura nasta’liq) papiamento de aruba papiamento de curazao persa pidgin de las islas salomón pidgin nigeriano pilagá polaco ponapés portugués pular purépecha páez quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero quiché rarotongués romaní de Macedonia (alfabeto cirílico) romaní de bulgaria romaní de macedonia romaní del este de Eslovaquia romaní del norte de Grecia romaní del sur de Grecia rumano ruso rutoro salvadoran sign language samoano sango saramacano sarnami sena sena senufo cebara serbio serbio (alfabeto latino) sesoto shona silozi somalí sranangtongo suajili suati sueco sundanés susu tagalo tahitiano tai tai del noreste talian tamil tandroy tankarana tarahumara tayik telugu tetum tigriña tivo tlapaneco toabaite tojolabal tok pisin tongano toquelao totonaco tseltal tsonga tsotsil tsuana turco turcomano turcomano tuvaluano twi tártaro tének ucraniano udmurto uhobo uigur (alfabeto cirílico) urdu uruguayan sign language uzbek (roman) uzbeko valenciano vascuence vendal vezo vietnamita wallisiano waray-waray wayuunaiki wichi wolaita xhosa xitshwa yacouba yoruba zapoteco del istmo zapoteco re lachiguiri zulú árabe ñanya ñemba\nMa twulaq raj chaawu xtzʼilbʼal rix junaq li naʼlebʼ re naq tnimanq laanawom chirix li Santil Hu? Ma taawaj raj nawbʼal chirix junaq li poyanam, li naʼaj, li raqal malaj junaq li naʼlebʼ li naxkʼe li Santil Hu? Ma nakaakʼoxla naq li Santil Hu truuq aatenqʼankil naq wanqat saʼ chʼaʼajkilal? Wi nakaakʼoxla naq li Santil Hu natenqʼank cholaawil li Rochochil Hu li wank saʼ li Chʼutlebʼaal Kabʼl.\nNakʼanjelak re xtzʼilbʼal rix junaq li naʼlebʼ. Maare moko wank ta aawikʼin chixjunil ebʼ li tasal hu li nekeʼxtzʼiibʼa saʼ laawaatinobʼaal ebʼ laj Testiiw re li Jehobʼa. Abʼan saʼ li Rochochil Hu li wank saʼ li Chʼutlebʼaal Kabʼl taataw naabʼal ebʼ li hu li tojaʼ ttzʼiibʼamanq xbʼaanebʼ laj Testiiw, ut maare taataw jalan jalanq chi Santil Hu, li tuslebʼaal aatin ut naabʼal chik li tasal hu. Tatruuq roksinkil ebʼ li tasal hu naq toj maajiʼ natiklaak li chʼutam, ut naq ak xraqeʼk li chʼutam. Ut wi wank junaq li ulul chʼiichʼ maare ak xkʼeemank chiru li Watchtower Library. Chisaʼ li kʼanjelobʼaal aʼin wank jalan jalanq li tasal hu ut naru nakaasikʼ junaq li naʼlebʼ, junaq li aatin, malaj junaq raqal li Santil Hu.\nNakʼanjelak chiruhebʼ li nekeʼnumeʼk saʼ li chʼutam Qayuʼam ut Qakʼanjel. Laaʼat naru nakaawoksi li Rochochil Hu li wank saʼ li Chʼutlebʼaal Kabʼl re xkubʼankil laakʼanjel. Li cheekel winq li naxjolomi li chʼutam Qayuʼam ut Qakʼanjel xaqabʼanbʼil chi rilbʼal kʼaru chi tasal hu naʼajmank saʼ li Rochochil Hu ut naq tustuuq chiʼus. Li cheekel winq aʼin malaj li nakʼehok aatzolbʼal naru natenqʼank aawe chi xsikʼbʼal junaq li naʼlebʼ. Abʼanan, moko naru ta naq taakʼam junaq rehebʼ li tasal hu, chi moko taapeji chi moko taatzʼiibʼa ta xsaʼ.\nLi Santil Hu naxye naq tento tqakʼe qachʼool chi xsikʼbʼal li tzʼaqal naʼlebʼ li naʼaatinak chirix li Yos, joʼ nasikʼmank li tertookil pek (Proverbios 2:1-5). Li Rochochil Hu li wank saʼ li Chʼutlebʼaal Kabʼl ttenqʼanq aawe chi xsikʼbʼal junaq li naʼlebʼ.\nKʼaru li kʼanjelobʼaal natawmank saʼ li Rochochil Hu li wank saʼ li Chʼutlebʼaal Kabʼl?\nAni naru natenqʼank aawe chi xsikʼbʼal junaq li naʼlebʼ saʼ li Rochochil Hu?\nWi nakaawaj xkʼuubʼankil junaq li Rochochil Hu saʼ laawochoch, kʼe reetal kʼaru chi tasal hu wank saʼ li Chʼutlebʼaal Kabʼl. Ut li natzolok aawe naru tixchʼolobʼ chaawu bʼar wank raj rehebʼ li tasal hu tento taapatzʼ.\nChanru Tatxtenqʼa li Rochochil Hu li Wank saʼ li Chʼutlebʼaal Kabʼl?


Li Nekeʼjolomink re Xmolam ebʼ laj Testiiw re li Jehobʼa\nLi keʼjolomink re xmolam li Yos saʼ xkutankilebʼ li Apostol\nLi esilhu li keʼxtaqla li keʼjolomink re xmolam li Jehobʼa\nSaʼ xkutankilebʼ li Apostol, jun chʼuut chi winq «apostol ut [...] cheekel winq» re li tenamit Jerusalen keʼjolomink re chixjunil li kʼanjel li tenebʼanbʼil saʼ xbʼeenebʼ li yulbʼilebʼ ru (Hechos 15:2). Ut keʼruuk xkʼuubʼankil yalaq kʼaru chi naʼlebʼ xbʼaan naq keʼxtzʼil chiʼus li naxye li Santil Hu ut keʼxkanabʼ naq li santil musiqʼej tbʼeeresinq rehebʼ (Hechos 15:25). Ut saʼebʼ li qakutan joʼkan ajwiʼ nekeʼxbʼaanu li Nekeʼjolomink re Xmolam li Jehobʼa.\nOksinbʼilebʼ re xbʼaanunkil Rajom Yos. Li yulbʼilebʼ ru li wankebʼ saʼ xyanqebʼ li Nekeʼjolomink re Xmolam li Jehobʼa nekeʼxkʼe xchʼool chirix li Raatin li Yos, ut nekeʼxnaw ajwiʼ chanru xkʼuubʼankil junaq li naʼlebʼ ut chanru xbʼeeresinkil xkʼanjel li Yos. Ut nekeʼxchʼutubʼ ribʼ rajlal xamaan re xtzʼilbʼal rix kʼaru tzʼaqal ttenqʼanq rehebʼ li rech aj paabʼanel li wankebʼ saʼ chixjunil li Ruuchichʼochʼ. Joʼ chanru kibʼaanumank chaq saʼ xkutankilebʼ li Apostol, nekeʼxkʼe qanaʼlebʼ isinbʼil chaq saʼ li Santil Hu rikʼin esilhu, rikʼinebʼ li nekeʼulaʼanink re li chʼuut malaj rikʼin junaq chik li qech aj paabʼanel. Ut aʼan natenqʼank qe joʼ aj paabʼanel re naq junajaq ru qakʼaʼuxl ut qabʼaanuhom saʼ li xtenamit li Jehobʼa (Hechos 16:4, 5). Aʼanebʼ ajwiʼ xaqabʼanbʼilebʼ chi xkʼuubʼankil li naʼlebʼ li ttenqʼanq rehebʼ laj paabʼanel, nekeʼxwaklesi qachʼool chi xpuktesinkil Raatin li Yos ut nekeʼril ani teʼxaqabʼaaq chi kʼanjelak saʼ li xtenamit li Yos.\nNekeʼxkanabʼ naq li santil musiqʼej tbʼeeresinq rehebʼ. Li Nekeʼjolomink re Xmolam li Jehobʼa nekeʼxsikʼ xnaʼlebʼ rikʼin li Jehobʼa, li Nimajwal Yos; ut rikʼin li Jesus, li najolomink re li chʼuut (1 Corintios 11:3; Efesios 5:23). Joʼ nekeʼxbʼaanu li rech aj paabʼanel, li yulbʼilebʼ ru rikʼin santil musiqʼej, «nekeʼxtaaqe [ajwiʼ] li Karneer yalaq bʼar» ut inkʼaʼ nekeʼxnima xwankil saʼ xbʼeen li xtenamit li Yos (Apocalipsis 14:4). Li Nekeʼjolomink re Xmolam li Jehobʼa oxloqʼ chiruhebʼ naq nokootijok chirixebʼ.\nAnihebʼ yookebʼ chi jolomink saʼ xmolam li Jehobʼa saʼ xkutankilebʼ li Apostol?\nChanru nekeʼxsikʼ xnaʼlebʼ li Yos li Nekeʼjolomink re Xmolam li Jehobʼa?\nChaawil li naxye Hechos 15:1-35 ut chaakʼe reetal chanru keʼxbʼaanu li keʼjolomink re xmolam li Jehobʼa re xtuqubʼankil ru jun li chʼaʼajkilal rikʼin li naxye li Santil Hu ut rikʼin li santil musiqʼej.